title: Robert Joseph Kurtz

text: Robert Joseph Kurtz (s. 25. heinäkuuta 1939 Chicago, Illinois) on Bermudalla toimiva yhdysvaltalainen roomalaiskatolinen piispa. Hänet vihittiin Herramme Jeesuksen Kristuksen ylösnousemuksen kongregaation papiksi 11. maaliskuuta 1967 ja nimitettiin Hamilton in Bermudan hiippakunnan johtoon 1. kesäkuuta 1995. Piispaksi vihkiminen seurasi 15. syyskuuta. Pääkonsekraattorina toimi Eugenio Sbarbaro, jota avustivat Brian Leo John Hennessy ja Nino Marzoli.


title: Francisco João Silota

text: Francisco João Silota (s. 17. kesäkuuta 1941) on mosambikilainen roomalaiskatolinen piispa. Hänet vihittiin Valkoisten Isien papiksi 11. elokuuta 1974 ja nimitettiin Beiran arkkihiippakunnan vihkipiispaksi sekä Mustin titulaaripiispaksi 18. tammikuuta 1988. Piispaksi vihkiminen seurasi 26. kesäkuuta. Pääkonsekraattorina toimi Jaime Pedro Gonçalves, jota avustivat Paulo Mandlate ja Bernardo Filipe Governo.


title: Francisco João Silota

text: Silota sai 19. marraskuuta 1990 nimityksen Chimoion piispaksi.


title: Bernardo Filipe Governo

text: Bernardo Filipe Governo (21. tammikuuta 1939 Macuse – 20. lokakuuta 2013) oli mosambikilainen roomalaiskatolinen piispa. Hänet vihittiin kapusiinien papiksi 4. lokakuuta 1969 ja nimitettiin Quelimanen hiippakunnan johtoon 31. toukokuuta 1976. Piispaksi vihkiminen seurasi 10. lokakuuta. Pääkonsekraattorina toimi Francesco Colasuonno, jota avustivat Jaime Pedro Gonçalves ja Alberto Setele.


title: Bernardo Filipe Governo

text: Governo erosi tehtävistään Quelimanen piispana 10. maaliskuuta 2007.


title: Alberto Setele

text: Alberto Setele (22. marraskuuta 1935 Zavala – 7. syyskuuta 2006) oli mosambikilainen roomalaiskatolinen piispa. Hänet vihittiin papiksi Inhambanen hiippakuntaan 9. elokuuta 1964 ja nimitettiin sen johtoon 20. marraskuuta. Piispaksi vihkiminen seurasi 8. helmikuuta 1976. Pääkonsekraattorina toimi Alexandre José Maria dos Santos, jota avustivat Ernesto Gonçalves da Costa ja Januário Machaze Nhangumbe.


title: Alberto Setele

text: Setele kuoli 70-vuotiaana virassa.


title: Tomé Makhweliha

text: Tomé Makhweliha (s. 2. tammikuuta 1945) on mosambikilainen roomalaiskatolinen arkkipiispa. Hänet vihittiin dehoniaanien papiksi 8. joulukuuta 1973 ja nimitettiin Pemban hiippakunnan johtoon 24. lokakuuta 1997. Piispaksi vihkiminen seurasi 18. tammikuuta 1998. Pääkonsekraattorina toimi Manuel Vieira Pinto, jota avustivat Januário Machaze Nhangumbe ja Manuel Chuanguira Machado.


title: Tomé Makhweliha

text: Makhweliha sai 16. marraskuuta 2000 nimityksen Nampulan arkkipiispaksi.


title: Sekatyömies

text:
Sekatyömies tai sekatyöläinen on tiettyyn osaamisalueeseen erikoistuneen ammattityöläisen vastakohtaan viittaava työntekijän nimitys. Sekatyömiehet tai -työläiset muodostivat aiemmin merkittävän osan erityisesti tehtävästä toiseen liikkuvasta apu- ja sesonkityövoimasta. Sekatyömiehen tehtäviin ei ollut koulutusta, vaan osaaminen kehittyi tekemällä oppimisen kautta. Sekatyöläinen edusti tietynlaista ylijäämäkategoriaa, kaatoluokkaa; sitä ei välttämättä pidetty "oikeana" ammattinimikkeenä.
Sekatyömiehiä oli rakennustyömailla avustavissa tehtävissä. He saattoivat myös tehdä sementti- ja betonitöitä. Heitä toimi paljon satamissa ja maanrakennustöissä. He huolehtivat esimerkiksi tehtaiden polttoainehuollosta halkotarhoilla. Talvisin lumityöt tarjosivat heille paljon työmahdollisuuksia.
Sekatyöläiset järjestäytyivät useaan eri ammatilliseen organisaatioon: "Suomen tehdas- ja sekatyöväen" liitto piti ensimmäisen edustajakokouksensa vuonna 1909. Uusia työntekijäryhmiä liittyi mukaan ja liitto muuttui nimeltään "Suomen saha-, kuljetus- ja sekatyöväen liitoksi" ja sen perustava edustajakokous pidettiin vuonna 1921. "Suomen maa- ja sekatyöväen liitto" puolestaan toimi vuosina 1945-1992. Vuonna 1949 liitossa oli 12 674 jäsentä.


title: Sekatyömies

text: Nykyään sanaa sekatyömies saatetaan Suomessa käyttää tarkoittamaan monialaista, lyhytaikaisissa työsuhteissa toimivaa ammattilaista esimerkiksi media-alalla.


title: Udraw Pictionary

text: Udraw Pictionary on Pipeworksin kehittämä ja THQ:n julkaisema taidepeli, joka julkaistiin kaikille seitsemännen sukupolven kotikonsoleille ja Nintendo DS:lle. Pelin julkaisu tapahtui Pohjois-Amerikassa 14. marraskuuta 2010 ja muualla maailmassa alkuvuodesta 2011. Peli pohjautuu tunnettuun lautapeliin, Pictionaryyn, jossa pelaajat piirtävät piirustuksia vihjeiksi arvattavalle esineelle ja heidän joukkuetovereidensa pitää arvata sanoin että mikä esine on kyseessä.


title: Udraw Pictionary

text: Kun peli on suunniteltu moninpeliksi ja partypeliksi kaiken ikäisille, pelaajat voivat valita tiimiin jopa neljä pelaajaa pelaamaan. Kun Udraw GameTablet tulee Udraw Studion kanssa, jossa pelaajat voivat tutustua miten stylus-kynää ja GameTabletiä käytetään, sekä siihen että miten niillä piirretään ja väritetään kuvia.


title: Udraw Pictionary

text: Pelatakseen, pelaajat pyörittävät arpakuutiota hipaisemalla GameTabletiä stylus-kynällä ja etenee läpi ruutujen pelilaudalla. Pelaajat piirtävät vihjeitä ja antaa tiimikavereiden arvata minuutin ajan, että mikä kuvassa on. Pelin objekti on olla ensimmäinen joukosta, joka saavuttaa viimeisimmän ruudun pelilaudalla.


title: Udraw Pictionary

text: Udraw Pictionaryssä on yli 3000 vihjettä tai tehtävää, perinteisiä Adult Cluesejaa, joita ovat esimerkiksi Object, Difficult ja Action tai Junior Clueseja, joihin kuuluu puolestaan esimerkiksi Animal Houses ja At the Zoo, jotka on suunnattu nuoremmille. Peli eroaa klassisesta Pictionary-pelistä siten, että siinä on uusia piirto-moodeja. Normaali Pictionary-moodi antaa pelaajien pelata peliä showtyylillä 3D pelilaudalla valikoimalla piirtovälineitä, harjoja ja värejä saadakseen elävempää ja hahmottavempaa kokemusta. Pictionary Manialla on custom-pelilauta ja seitsemän uutta piirtomoodia, joihin kuuluu Get In Straight, Shape It Up, Rotation Frustration, One Line, Ink Limit, No Peeking ja Off Hand. Free Draw antaa pelaajan käyttää piirtotyökaluja Udraw Game Tabletillä taideteoksien luomiseen.


title: Udraw Pictionary

text: Udraw Pictionary on saanut pääosin positiivisia vastaanottoja. Kun THQ näytteli Udraw Pictionaryn Gamescom 2010-tapahtumassa, arvostelijat huomioivat että pelin lisätila "tekee hulluja juttuja, kuten rajoittaa mustemäärää, jota on saatavilla piirtämiseen, kiertää kuvan kun vedät tai saa sinut piirtämään ilman nostamatta kynää GameTabletiltä. Tämä lisää raikkautta Pictionaryn kokemukseen, joka on sidottu menemään hyvin alas perheiden ja ystävien pariin". Videopeliarvostelijat Joystiqillä huomioivat että "Udraw-versio sisältää yhden muunnelman, joka tekee pelistä huomattavasti vaikeamman ja luultavasti hauskemman". IGN sanoi että Pictionary on "suunniteltu perheelle kodikkaaseen tunnelmaan", tehden siitä "partypelin" muiden uDraw GameTabletille suunniteltujen pelien keskuudessa. USA Today kirjoitti, että Pictionary voi olla "paras peli ja ehkä jopa kaikista suosituin peli -- uDrawille".


title: Harjakaisen & Piisisen talkoot

text: Harjakaisen ja Piisisen talkoot on Suomen ympäristöministeriön ja Yellow Film & TV:n yhteistyössä tuottama MTV3-kanavalla 22. syyskuuta 2012 alkanut viihdeohjelma, jossa remonttimestari Jorma Piisinen ja rakennusmestari Timo Harjakainen (näyttelijä Aku Hirviniemi) yhdistävät voimansa.


title: Desiree Henry

text: Desiree Henry (s. 26. elokuuta 1995) on brittiläinen pikajuoksija.


title: Desiree Henry

text: Henry voitti kultaa 200 metrin juoksussa alle 18-vuotiaiden MM-kilpailuissa 2011. Alle 20-vuotiaiden MM-kilpailuissa 2012 hän sijoittui samalla matkalla neljänneksi. Alle 20-vuotiaiden EM-kilpailuissa 2013 hän sijoittui 200 metrillä toiseksi ja voitti Britannian joukkueessa kultaa 4 × 100 metrin viestissä. Hän oli alle 20-vuotiaiden MM-kilpailuissa 2014 neljäs 100 metrillä. Saman vuoden Zürichin EM-kilpailuissa hän oli 100 metrillä seitsemäs ja juoksi ankkuriosuuden kultaa voittaneessa Britannian pikaviestijoukkueessa.


title: Desiree Henry

text: Henry juoksi Pekingin MM-kilpailuissa 2015 Britannian 4 × 100 metrin viestijoukkueessa, joka sijoittui neljänneksi maan ennätysajalla 42,10. Amsterdamin EM-kilpailuissa 2016 hän keskeytti 100 metrin loppukilpailun. Rio de Janeiron olympialaisissa hän juoksi pikaviestissä toisen osuuden Britannian joukkueessa, joka sai pronssia maan ennätysajalla 41,77. 100 metrillä hän karsiutui välierissä. Lontoon MM-kilpailuissa 2017 hän juoksi toisen osuuden hopeaa saaneessa Britannian pikaviestijoukkueessa ja karsiutui 100 metrin välierissä.


title: Desiree Henry

text: Henry oli yksi Lontoon 2012 kesäolympialaisten olympiatulen sytyttäjistä.


title: Turvalaakso

text: Turvalaakso oli Vantaan Viinikkalan kaupunginosaan, Tuupakan risteyksen lähelle, Kehä III:n pohjoispuolelle 1990-luvun lopulta saakka suunniteltu mutta vain pieneltä osin toteutettu yrityspuisto, joka ensimmäisenä toimistokeskuksena Suomessa olisi erikoistunut yrityskohtaisiin turvallisuusratkaisuihin ja -palveluihin. Turvalaaksoa kehitti ja markkinoi Turvalaakso Kiinteistöt Oy, joka on Suomen Pankin ja Skanska Etelä-Suomi Oy:n omistama yhtiö.


title: Turvalaakso

text:
Turvalaakso oli määrä rakentaa Suomen Pankin omistamalle 60 hehtaarin tontille Kehä III:n pohjoispuolelle, jossa sijaitsee Suomen Pankin entinen setelipaino. Yhtenäiselle alueelle suunnitellun kulunvalvonnan, vartioinnin ja kävijävirtojen ohjaamisen tarkoituksena oli teollisuusvakoilun estäminen. Yritykset oli määrä suojata paitsi vierailta myös toisiltaan yritysten välille rakennettavalla suojauksella. Turvalaakson yrityksille oli kullekin määrä räätälöidä tarvittavat kulunvalvonta- ja lukituspalvelut sekä tietoverkkojen turvatoimet.
Tarpeen mukaan yritys olisi voinut tilata lisäpalveluja, kuten postin läpivalaisun, palomuureja, holveja sekä turvallisuuskonsultointia.


title: Turvalaakso

text: Kiinteistöille ei kuitenkaan tuolloin ilmennyt kysyntää. Ainoana Turvalaaksoon suunnitelluista rakennuksista valmistui vuonna 2002 silloisen Setec Oy:n toimitalo. Tiloissa toimii nyt Setecin toiminnan jatkaja Gemalto Oy sekä turvallisuusalan yritykset Avarn Security Finland (mm. entisen G4S Suomen toiminnot) ja Loomis Suomi. Myös useilla museoilla, kuten Helsingin kaupunginmuseolla ja Helsingin taidemuseolla, on kokoelmiensa säilytystiloja alueella.


title: Turvalaakso

text: Naapurustossa toimii esimerkiksi Forsman tea, Pohjoismaiden suurimpiin lukeutuva teetalo.


title: Svitlana Azarova

text: Svitlana Azarova (; s. 1976) on ukrainalais-alankomaalainen säveltäjä. Hän valmistui vuonna 1996 Izmailin pedagogisesta instituutista, vuonna 2000 Odessan A. V. Neždanova -valtionkonservatoriosta ja vuonna 2007 Amsterdamin konservatoriosta. Hänen teoksiaan ovat usein inspiroineet hengelliset ja filosofiset aiheet. Hän on asettunut Haagiin.


title: Israelin kadonneet heimot

text: Israelin kadonneet heimot ovat Israelin kuningaskunnan tuhossa 720 eaa. hajalleen joutuneet kymmenen israelilaista heimoa. Sittemmin monen kansanryhmän eri puolilla maailmaa on esitetty polveutuvan näistä heimoista, ja aiheesta on 1600-luvulta lähtien julkaistu runsaasti kirjallisuutta.


title: Israelin kadonneet heimot

text: Käsityksiä heimojen nykyisistä jälkeläisistä pidetään spekulatiivisina. Israelin kymmenen heimon vaiheista karkotuksen jälkeiseltä ajalta ei ole suoria mainintoja historiankirjoituksessa, eivätkä geenitutkimuksetkaan ole osoittaneet minkään nykyisen kansan suoraa sukulaisuutta kadonneisiin heimoihin, vaikka viitteitä seemiläisestä perimästä onkin joiltain ryhmiltä löydetty. Arkeologiassa myös koko kuvaus heimoista on kyseenalaistettu epähistoriallisena ja jälkikäteen tuotettuna.


title: Israelin kadonneet heimot

text: Assyria valloitti Israelin kuningaskunnan vuonna 720 eaa. ja kansoitti maan syyrialaisilla ja babylonialaisilla, sekä karkotti osan israelilaisista muihin maihin, kuten Assyrian Halahiin ja Haboriin, Gozaniin ja Mediaan. Juutalaisten rabbiinisessa kirjallisuudessa Israelin kadonneiden heimojen kerrotaan joutuneen karkotetuksi Sambation-joen toiselle puolen. Israelin kahdestatoista heimosta vain eteläiset Juudan ja Benjaminin sekä Leevin heimot säilyivät.


title: Israelin kadonneet heimot

text: Israelin kadonneiden heimojen jälkeläisiksi on etenkin 1600-luvulta lähtien ehdotettu niin juutalaisia tapoja noudattavia kansanryhmiä kuin kristittyjä länsimaisia kansojakin. Yhteydeksi muinaisiin israelilaisiin on esitetty paitsi ryhmien juutalaista uskontoa ja yhteydestä kertovaa sanallista historiankertomusta, myös tapoja, ulkonäköä ja kielen sanaston yhtäläisyyksiä heprean kieleen.


title: Israelin kadonneet heimot

text: Juutalaista uskoa tai tapoja harjoittavia etnisiä ryhmiä, jotka itse uskovat olevansa Israelin kadonneiden heimojen jälkeläisiä ovat muun muassa samarialaiset, Beta Israel, lembat, Kochin juutalaiset, pataanit, buharanjuutalaiset, Kaifengin juutalaiset, Chiang-Min, Bene Israel, Bene Efraim, Bnei Menashe, karaiitit, persianjuutalaiset, jemeninjuutalaiset ja Igbo-heimon juutalaiset. Näistä ryhmistä ainakin lembojen isälinjoista on löytynyt selvä seemiläinen vaikutus, mutta esimerkiksi Beta Israelilta eli Etiopian juutalaisilta ei geneettistä yhteyttä Lähi-itään ole löydetty. Intianjuutalainen ryhmä Bnei Menashe suhtautuu kielteisesti DNA-testaukseen peläten sen vievän pohjaa heidän juutalaisen identiteettinsä tunnustamiselta.


title: Israelin kadonneet heimot

text: Britanniassa alettiin julkaista vuodesta 1794 alkaen tai joidenkin tulkintojen mukaan jo paljon aikaisemminkin niin sanottua "anglo-israelistista" kirjallisuutta, jossa väitetään Britannian asuttajien olleen alun perin Danin heimosta. Teorian mukaan Englannin kuningashuone polveutuisi Daavidin kuningashuoneesta, jolle se luovuttaisi valtaistuimen kun Jeesus palaa maan päälle. Anglo-israelistien mukaan Israelin kadonneet heimot eivät ole juutalaisia, vaan kristittyjä


title: Israelin kadonneet heimot

text: Vuodesta 1875 alkaen Britanniassa alettiin perustaa anglo-israelismia tukevia järjestöjä, ja teoria levisi 1900-luvun alussa myös Yhdysvaltain kristittyjen pariin, missä se on yhä voimissaan.. Yhdysvalloissa anglo-israelismiin on joskus liittynyt myös antisemitismiä.


title: Israelin kadonneet heimot

text: Anglo-israelismin pohjalta on syntynyt myös muun muassa "pohjoismainen israelismi". Siinä suomalaisten väitetään polveutuvan Isaskarin heimosta muun muassa sanojen "Isaskar" ja "isä" samankaltaisuuden vuoksi. Tätä teoriaa tuki 1700-luvulla erityisesti suomalainen teologi-professori Daniel Juslenius.DNA-tutkimus ei kuitenkaan ole löytänyt suomalaisilta eikä muiltakaan Länsi-Euroopan kansoilta paljonkaan yhteistä nykyjuutalaisten kanssa.


title: Israelin kadonneet heimot

text: Kadonneiden heimojen jälkeläisiksi on juutalaisten ja eurooppalaisten kansojen lisäksi ehdotettu muun muassa skyyttejä, kimmerialaisia, intiaaneja, kurdeja ja japanilaisia. Mormonin kirjan mukaan Amerikan muinaiset asukkaat olivat Israelin kadonneita heimoja ja monet intiaanit heidän jälkeläisiään.


title: Lyell Cresswell

text: Lyell Cresswell (s. 13. lokakuuta 1944 Wellington) on uusiseelantilainen säveltäjä. Hän opiskeli Wellingtonissa, Torontossa, Aberdeenissa sekä Utrechtissa. Hän oli muun muassa sävellyksen Forman Fellow Edinburghin yliopistolla (1980–1982) ja Cramb Fellow Glasgowin yliopistolla (1982–1985). Nykyisin Cresswell toimii päätoimisena säveltäjänä Edinburghissa. Hän sai vuonna 2002 kunniatohtorin arvon Victoria University of Wellingtonista. Hänen tuotantoonsa kuuluu muun muassa lukuisia konserttoja sekä ooppera "Good Angel Bad Angel" (2005).


title: Johannes Prioris

text: Johannes Prioris oli 1400–1500-lukujen vaihteessa vaikuttanut ranskalais-flaamilaiseen koulukuntaan kuulunut säveltäjä. Hänen tiedetään toimineen urkurina Roomassa vuonna 1490 ja "maître de chapellena" Ludvig XII:lle vuonna 1507. Hänen tuotantoonsa kuuluu muun muassa requiem, chansoneita ja motetteja.


title: Mankila

text: Mankila eli Mankilankylä on Siikalatvan kunnassa, entisen Rantsilan kunnan alueella sijaitseva kylä. Se sijaitsee 50 kilometriä kuntakeskuksesta pohjoiseen. Rantsilan taajamasta on matkaa 15 kilometriä. Vuoden 2012 alussa kylässä asui noin 260 asukasta.


title: Mankila

text: Kylä on saanut nimensä Siikajokivarressa asuneen Antti Mankin mukaan. Nykyiseltään Mankila on laaja viljelymaisema, jonka halki kulkee kylänraitti, jonka varrella on muun muassa rukoushuone ja seurantalo. Mankilassa on ollut oma koulu, joka lakkautettiin keväällä 2012.


title: Mankila

text: Temmeksen taajaman ja Mankilan välinen tieosuus on Suomen sodan aikainen venäläisten rakentama tykkitie, josta on yhä jäänteitä.


title: Mankila

text: Kylässä sijaitsee Rantsilan alueen suurin järvi Mankilanjärvi. Järvi on aiemmin tunnettu nimillä Kärsämänjärvi, Ylijärvi ja Pieni-Kärsämä.


title: Walter Lambe

text: Walter Lambe (1450/1 – myöhemmin kuin 1499) oli englantilainen säveltäjä. Hän oli muun muassa yksi Eton Choirbookin pääsäveltäjistä. Hänet valittiin King's Scholariksi Eton Collegeen vuonna 1467, ja vuonna 1479 hän aloitti työskentelyn St George's Chapelissa, Windsorin linnassa. Vuoden 1492 jälkeen hänen liikkeistään on hyvin vähän tietoa. Hänen sävellyksiinsä lukeutuu Eton Choirbookin pisin antifoni, "O Maria plena gratia".


title: Kitiskari

text: Kitiskari on pieni kallioinen saari Sipoon edustalla Suomenlahdessa, Sipoonselällä. Kitiskarin ympärillä on muitakin pieniä saaria. Saarella ei ole rakennuksia.


title: Hypokaleeminen periodinen paralyysi

text: Hypokaleeminen periodinen paralyysi on perinnöllinen sairaus, joka aiheuttaa jaksoittaista lihasheikkoutta ja joskus vakavaa halvaantumista. Sairauden aiheuttaa viallinen CNA4A-geeni. Se periytyy yleensä autosomissa dominantisti. Tapauksia on kuitenkin todettu myös ilman perinnöllisyyttä. Hypokaleemista periodista paralyysiä sairastaa arviolta yksi ihminen 100 000:sta.


title: Hypokaleeminen periodinen paralyysi

text: Yleensä hypokaleemisen periodisen paralyysin oireet puhkeavat nuoruusiässä. Oireet ovat kuitenkin mahdollisia jo alle 10-vuotiailla.


title: Hypokaleeminen periodinen paralyysi

text: Heikkous tai halvaus ilmenee yleensä olkapäissä ja lanteissa, mutta voi koskettaa myös käsivarsia, sääriä, silmien lihaksia sekä lihaksia, jotka auttavat hengittämään ja nielemään. Kohtaukset esiintyvät yleensä hereillä ollessa, tavallisimmin unen tai levon jälkeen. Kesken liikunnan kohtauksia esiintyy vain harvoin. Kohtausten tyypillinen kesto on 3–24 tuntia, ja niiden puhkeamisen saattaa laukaista runsaan hiilihydraatti- ja suolapitoinen ruoka tai alkoholinkäyttö.


title: Hypokaleeminen periodinen paralyysi

text: Jos kohtaus koskettaa hengittämistä tai nielemistä auttavia lihaksia, kyseessä on hätätila. Kohtausten aikana saattaa myös esiintyä vaarallisia rytmihäiriöitä. Kalium saattaa pysäyttää kohtauksen.


title: Propp

text: Propp on seuraavien henkilöiden sukunimi:


title: Seitsemän veljestä (televisiosarja)

text: Seitsemän veljestä oli Jouko Turkan Yleisradion TV2:lle vuonna 1989 ohjaama 12-osainen televisiosarja, joka perustui Aleksis Kiven samannimiseen romaaniin. Sarja herätti aikanaan suurta kohua. Sarjan musiikin oli säveltänyt Atso Almila. Jouko Turkka oli ärhennellyt lehdistölle jo etukäteen leikatessaan itse sarjan esityskuntoon. Projekti oli niellyt TV2:n teatteritoimituksen rahat jo usean vuoden ajan.


title: Seitsemän veljestä (televisiosarja)

text: Sovituksessaan Turkka nojasi elokuvan keinoihin: dialogin sijaan käytettiin monissa pitkissä kohtauksissa eleitä, ilmeitä ja voimakkaita lähikuvia. Turkan kausi Teatterikorkeakoulun rehtorina oli tuolloin juuri päättynyt, ja myös sarjassa "horkkanäyttelemiseksi" haukuttu intensiivinen, fyysinen näyttelemistapa jakoi mielipiteitä, ja sarja sai sekä moitetta että kiitosta. Sarjan sanottiin muun muassa vääristelevän Kiven teoksen henkeä ja antavan suomalaisista väärän kuvan ulkomaailmalle. Turkan uusi televisiokerronnan estetiikka sai kuitenkin myös kiitosta. Elokuvaa pidettiin myös suomalaisen miehen kunnian palautuksena, kun siinä miehetkin saivat itkeä ja reagoida tunteella.


title: Seitsemän veljestä (televisiosarja)

text: Sanomalehtien yleisönosastot täyttyivät kannanotoista Turkan Seitsemään veljekseen marras- ja joulukuussa 1989. Helsingin Sanomien toimitus laski, että sarjaa kommentoineista kirjoituksista 137 oli kauhistelevia ja 93 ylistäviä. Viimeksi mainittujen osuus lisääntyi sitä mukaa, mitä pitemmälle sarjan esittäminen eteni. Positiivisia arvioita esittivät lähinnä taiteilijat; varsinkin veljesten paluuta Jukolaan pidettiin upeana. Yksittäisistä roolisuorituksista jäi mieleen Tero Jartin esittämä Eero. Negatiivisissa kommenteissa paheksuttiin äärimmilleen pitkitettyjä kohtauksia ja päiviteltiin, oliko 1800-luvun puolivälin hämäläiskylä todella asutettu näin alkukantaisilla olioilla. Turkan näkemyksen veljeksistä katsottiin lähteneen enemmän sisäisistä oivalluksista kuin tosiasioista, sillä romaanin veljekset olivat ison talon poikia. TV2:n ohjelmapäällikkö Juhani Wiio arvioi Liitto-lehdessä Seitsemän veljeksen saamaa kielteistä palautetta ja päätyi siihen, että sarja oli leikattu, koostettu ja rytmitetty taitamattomasti. Wiion mielestä sarjan hyvät puolet hukkuivat kaaokseen.


title: Seitsemän veljestä (televisiosarja)

text: Sarjassa antoi vahvan voimannäytön Turkan Teatterikorkeakoulussa kasvattama uusi näyttelijäpolvi. 1990–2000-luvuilla tunnetuiksi tulleista näytteilijöistä olivat mukana muiden muassa Kai Lehtinen, Martti Suosalo ja Jarmo Mäkinen.


title: Seitsemän veljestä (televisiosarja)

text: Ulkomaita varten Seitsemästä veljeksestä tehtiin Yleisradion teatteritoimituksen päällikön Reima Kekäläisen valvonnassa viisituntinen sarja, joka esitettiin Ruotsin televisiossa myöhäisiltaan sijoitettuna kesäkuussa 1990. Muihin maihin sarjaa ei ostettu.


title: Yhdystie 8090

text: Yhdystie 8090 on Siikajoen Metsäperältä Tyrnävän Temmeksen taajamaan johtava yhdystie. Sen pituus on noin 18,5 kilometriä, kulkien Siikajoen, Siikalatvan, Limingan ja Tyrnävän kuntien alueella.


title: Yhdystie 8090

text: Tie lähtee kantatieltä 86, ja risteytyy Siikalatvan Mankilan kylään johtavan yhdystien 8080 kanssa, josta se kääntyy pohjoisen suuntaan Temmekselle. Tie päättyy valtatielle 4. Metsäperältä Hartaanselälle asti tie on soratietä ja loppuosa Temmekselle asti asfaltoitua.


title: Yhdystie 8090

text: Mankilan kylän ja Temmeksen välinen tieosuus on Suomen sodan aikainen venäläisten rakentama tykkitie, josta on yhä jäänteitä.


title: Nazia Hassan

text: Nazia Hassan (3. huhtikuuta 1965 Karachi – 13. elokuuta 2000) oli pakistanilainen poplaulaja. Hän aloitti ammattilaisuransa 15-vuotiaana, kun hän oli "Aap Jaise Koi" -kappaleen päälaulajana elokuvassa "Qurbani" (1980). Vuonna 1981 Hassan voitti esityksestään Filmfare-palkinnon kategoriassa "Best Female Playback Singer". Hänen menestyneisiin albumeihinsa lukeutuvat "Disco Dewane", "Young Tarang" ja "Hotline". Hassan kuoli 35-vuotiaana keuhkosyöpään, ja Pakistanin hallitus myönsi hänelle "Pride of Performance" -palkinnon vielä postuumisti vuonna 2002.


title: Nazia Hassan

text: Hassan sai Lontoossa juristin koulutuksen. Myös hänen veljensä Zohaib ja sisko Zahra ryhtyivät laulajiksi. Hassan meni 30. maaliskuuta 1995 naimisiin Mirza Ishtiaq Baigin kanssa, ja huhtikuussa 1997 parille syntyi poika Arez. Pari erosi 4. elokuuta 2000.


title: Oktjabrskoje

text: Oktjabrskoje () on kaupunkityyppinen taajama Venäjän Hantien ja mansien autonomisen piirikunnan länsiosassa, Obin itärannalla. Taajama sijaitsee linnuntietä noin 226 kilometriä piirikunnan pääkaupunki Hanty-Mansijskista luoteeseen.


title: Oktjabrskoje

text: Taajama sijaitse historiallisella ugrien (hantien) mailla, jossa Siperian kaanikunnan aikaan sijaitsi eräs hantiruhtinaskunnan aluekeskuksista. Se liitettiin osaksi Moskovan Venäjää Siperian valloituksen yhteydessä; paikkakunnan perustamisajankohtana mainitaan joskus valloitusajalta oleva 1590.


title: Oktjabrskoje

text:
Neuvostoaikana paikkakunnan elinkeinoihin kuuluivat muun muassa kalastus, metsähallinto ja vointuotanto.
Nykyään tämä 3 640 (2010) asukkaan kaupunkityyppinen taajama toimii yhteensä 32 224 asukkaan Oktjabrskojen piirin hallintokeskuksena. Oktjabrskoje sijaitsee tärkeiden Jamalin Nenetsian Urengoin, Novyi Urengoin ja Nadymin seudulta saapuvien maakaasun siirtoputkistojen lähistöllä; satelliittikuvan mukaan nämä putkistot alittavat Obin runsas 10 kilometriä taajaman luoteispuolella.


title: Oktjabrskoje

text: Lähin rautatieasema sijaitsee Obin toisella puolella Priobjen taajamassa linnuntietä noin 25 kilometriä Oktjabrskojesta luoteeseen (yhteys Obin yli vesitse). Lähimmät lentoasemat sijaitsevat Njaganissa ja Belojarskissa. Belojarskiin on tieyhteys, josta maantie jatkuu kestopäällysteisenä koilliseen Jamalin Nenetsian keskiosien (Nadym) maantieverkkoon.


title: George Beattie

text: George Beattie (28. toukokuuta 1877 Montreal – ?) oli kanadalainen ampuja. Hän sai vuoden 1908 kesäolympialaisissa Lontoossa hopeaa sekä haulikon yksilö- että joukkuekilpailussa. Kesäolympialaisissa 1920 Antwerpenissä hän osallistui jälleen sekä haulikon yksilö- että joukkuekilpailuun sijoittuen jälkimmäisessä viidenneksi.


title: George Beattie

text: Vuoden 1924 kesäolympialaisissa Pariisissa Beattie sai hopeaa haulikon joukkuekilpailussa, ja yksilökilpailussa hän jäi kuudennelle sijalle.


title: Erkki Lähderanta

text: Erkki Lähderanta on Lappeenrannan teknillisen yliopiston fysiikan professori. Lähderannan erikoistumisen alaa ovat puolijohteet ja magnetismi, ja hän on perehtynyt syvällisesti nanohiileen. Edelleen Erkki Lähderannan tutkimuskohteita ovat spintroniikka, suprajohtavuus ja dendrimeerit. Erityistä painoa hän on Lappeenrannassa pannut akateemiselle Venäjä-yhteistyölle. Lähderanta saikin vuonna 2012 Venäjän teknillisten tieteiden akatemian korkeimman kunnianosoituksen, N. N. Semenov -mitalin.


title: Erkki Lähderanta

text: Lähderanta on väitellyt filosofian tohtoriksi Turun yliopistosta vuonna 1993. Lappeenrannan teknillisen yliopiston professorina hän on työskennellyt vuodesta 2004 lähtien. Lähderanta on myös Turun ja Vaasan yliopiston dosentti.


title: Philip Daubenspeck

text: Philip Burton ("Phil") Daubenspeck (28. lokakuuta 1905 Los Angeles – 6. maaliskuuta 1951 Los Angeles) oli yhdysvaltalainen vesipalloilija, joka edusti Los Angeles AC:ia. Hän oli kotikaupungissaan järjestetyissä vuoden 1932 kesäolympialaisissa mukana saamassa pronssia. Hän kilpaili vähemmällä menestyksellä myös kesäolympialaisissa 1936 Berliinissä sijoittuen joukkueineen yhdeksänneksi.


title: Kurkkusalaatti

text: Kurkkusalaatti tai kurkkupikkelssi tai kurkkupikkelsi on pääosin maustekurkusta tehtyä salaattia. Eräät kurkkusalaatit sisältävät myös huomattavasti paprikaa.


title: Kurkkusalaatti

text: Kurkkusalaattia käytetään muun muassa hampurilaisten ja nakkisämpylöiden täytteenä. Se on myös grillikioskeissa valmistettavien ruoka-annoksien yleinen lisättävä mauste.


title: Christian Fuchs

text: Christian Fuchs (s. 7. huhtikuuta 1986 Neuenkirchen, Itävalta) on itävaltalainen jalkapalloilija, pelipaikaltaan vasen puolustaja. Hän voi pelata myös vasempana keskikenttäpelaajana. Hän edustaa Englannin Valioliigassa pelaavaa Leicester Cityä. Fuchs on pituudeltaan 186 cm.


title: Christian Fuchs

text: Fuchs aloitti uransa aikuisten tasolla 1. Wiener Neustädterissa, jossa pelasi kauden 2002–2003. Seuraavat viisi kautta hän edusti Itävallan Bundesliigassa pelannutta SV Mattersburgia. Hän pelasi seuran tappiollisissa Itävallan cupin loppuotteluissa 2006 ja 2007.


title: Christian Fuchs

text: Fuchs siirtyi Saksan Bundesliigassa pelanneeseen VfL Bochumiin kesällä 2008. Pelattuaan seurassa kahden kauden aikana 53 bundesliigaottelua hän siirtyi kaudeksi 2010–2011 lainalle Mainz 05:een. Siirto vakinaistettiin kesällä 2011, mutta hän siirtyi vielä ennen kauden alkua Mainzista Schalkeen. Hän pelasi Schalkessa neljän kauden aikana yhteensä 99 bundesliigaottelua. Hän voitti seurassa DFL-Supercupin 2011.


title: Christian Fuchs

text: Fuchs siirtyi ilmaisella siirrolla Leicesteriin kesällä 2015. Hän pelasi 32 valioliigaottelua Leicesterin voittaessa mestaruuden kaudella 2015–2016.


title: Christian Fuchs

text: Fuchs pelasi ensimmäisen A-maaottelunsa Itävallan jalkapallomaajoukkueessa ystävyysottelussa Kroatiaa vastaan toukokuussa 2006. Hän pelasi EM-kilpailuissa 2008 ottelun Saksaa vastaan. Ensimmäisen maaottelumaalinsa hän teki ystävyysottelussa Kreikkaa vastaan marraskuussa 2010. Hän pelasi Itävallan kaikki kolme ottelua EM-kilpailuissa 2016.


title: Suomen kanavat

text:
Suomessa kanavia on ennen kaikkea sisävesillä; merialueen kanavat on valtaosin tehty pienveneilyä varten. Vesiliikenteen kannalta merkittävä syy kanavointiin on ollut uittotoiminta. Vedenjohtamiseen kanavia on rakennettu etenkin järvenlaskua ja vesivoimahankkeita varten.
Suomen vesitieyhdistys perustettiin vuonna 1981 edistämään vesiteiden kehittämistä ja kanavien rakentamista.


title: Suomen kanavat

text: Ensimmäiset yritykset kanavien rakentamiseksi Suomessa tehtiin jo 1500- ja 1600-luvuilla. Kesken jääneet niin sanotut Pontuksen kaivannot jäivät muistoksi rohkeista yrityksistä avata vesitie Saimaalta Suomenlahdelle. 1700-luvun alussa oli jo vireillä suurisuuntaisia kanavointisuunnitelmia, mutta niiden toteuttaminen ei tuon ajan voimavaroilla ollut mahdollista. 1700-luvun puolivälistä lähtien Ruotsin valtiovalta ryhtyi Suomessakin toimittamaan joen- ja koskenperkauksia. Toimintaa johti aluksi Augustin Ehrensvärd ja vuodesta 1799 Suomen Koskenperkausjohtokunta. Kanavointityöt aloitettiin 1700-luvun loppupuolella Kokemäenjoen vesistössä, mutta ne jäivät kesken.


title: Suomen kanavat

text: Vuosisadan lopulla venäläisten hallinnoimalla alueella Saimaalla tehtiin neljä sotakanavaa Saimaan laivastoa varten. Venäjän vallattua koko Suomen vuonna 1809 jatkettiin koskenperkausta ja tehtiin pieniä venekanavia. Sulkukanavien rakentamisen aloittivat yksityiset teollisuusmiehet, jotka rakensivat ruukkien tuloväylille yksityisiä sulkuja helpottamaan malminkuljetusta.


title: Suomen kanavat

text: Ensimmäiset kanavien liikennetilastot ovat jo 1840-luvulta. Kaupallinen vesiliikenne oli vähäistä Saimaan kanavan rakentamiseen asti. Uusi kanava toi Viipurin ja Pietarin markkinat käden ulottuville ja avasi tien myös muihin maanosiin.


title: Suomen kanavat

text: Koko Itä-Suomessa alkoi nyt voimakas laivanrakennuksen, konepaja- ja sahateollisuuden nousukausi. Yksityiset maanomistajatkin rakensivat omasta puutavarastaan tervahöyryjä, joiden avulla he pääsivät osalliseksi rahtiliikenteen mukanaan tuomasta varallisuudesta. Tavaraa kuljetettiin myös lotjilla sekä proomuilla. Laivanvarustajilla oli omia matkustajahöyryaluksia, jotka tarjosivat aivan uudenlaista matkustusmukavuutta niin tavalliselle kansalle kuin nopeasti kasvavalle matkailijajoukollekin. Sisämaan kaupungeille rakennettiin satamia ja Viipurista kehittyi Suomen vilkkain puutavaran vientisatama.


title: Suomen kanavat

text: Vesiliikenteen kasvu oli painottunut voimakkaasti Itä-Suomeen, sillä Kokemäenjoen ja Kymijoen vesistöalueet jäivät ilman meriyhteyttä. Höyryalusten ilmestyminen merkitsi kuitenkin myös täällä tärkeää parannusta alueen liikenneoloihin. Päijänteellä ja Tampereen seudulla rakennettiin aluksia ja liikenne oli vilkasta varsinkin Vääksyn kanavalla Asikkalassa.


title: Suomen kanavat

text: Suomen ensimmäinen sulku, Mustion sulku, rakennettiin vuonna 1745 Karjaalla. 80 vuotta myöhemmin toinen sulku rakennettiin Pohjan kunnan Antskogiin.


title: Suomen kanavat

text: Ensimmäinen yleiselle liikenteelle tarkoitettu sulkukanava valmistui vuonna 1840 Leppävirran Konnukseen. Kun Varkauteen valmistui vuonna 1845 kaksikammioinen Taipaleen kanava, Lappeenrannan ja Kuopion välille avautui vesireitti. Reitti ulotettiin 1850-luvulla Iisalmeen ja 1870-luvulla Pieliselle.


title: Suomen kanavat

text: Kokemäenjoen vesistössä valmistui Muroleen kanava vuonna 1854.


title: Suomen kanavat

text: Valtavan suuri hanke oli Saimaan kanavan rakentaminen, joka saatettiin päätökseen vuonna 1856. Saimaan kanavassa oli 15 sulkua, joissa oli yhteensä 28 sulkukammiota. Saimaan kanavan rakentamisen takia Konnuksen ja Taipaleen kanavat jouduttiin rakentamaan uudelleen, koska ensimmäiset kanavat olivat Saimaan kanavaa ahtaammiksi mitoitettu. Saimaan kanava oli taloudellisesti hyvin kannattava ja elvytti Itä-Suomen taloutta. Siitä muodostui huomattava turistinähtävyys. Nykyinen vuokrasopimus päättyy 2013.


title: Suomen kanavat

text: Kanavarakentamisen huippukausi osui 1800-luvun jälkipuoliskolle. Hämeessä Kokemäenjoen reitin ja Päijänteen kanavat rakennettiin aikavälillä 1854–1904. Töiden painopiste oli kuitenkin Itä-Suomessa, jossa Pielisjoen kanavointi toteutui 1876, Iisvesi–Pielavesi-reitti avattiin 1895, Kiuruveden reitti 1905, Heinäveden reitin kanavat valmistuivat 1906 ja Juojärven kanavointi 1915.


title: Suomen kanavat

text: Kokemäenjoen vesistön eteläosiin rakennettiin kaksikammioinen Valkeakosken kanava vuonna 1869 ja yksikammioinen Lempäälän kanava vuonna 1873. Esteeksi jäi Tampereen kannas, johon ei koskaan rakennettu kanavaa.


title: Suomen kanavat

text: Kymijoen vesistössä valmistuivat Vääksyn kanava 1871 ja Kalkkisten kanava 1878. Vesistön latvat kanavoitiin vuoteen 1927 mennessä, mutta Keiteleen ja Päijänteen välinen viisisulkuinen kanava valmistui vasta vuonna 1994.


title: Suomen kanavat

text: Vuoksen vesistössä kanavoitiin Heinäveden reitti vuosina 1895–1905 rakentamalla neljä sulkukanavaa ja perkaamalla kapeikkoja. Vuonna 1915 valmistui yhteys Juojärvelle, kun nelikammioinen Varistaipaleen kanava ja kaksikammioinen Taivallahden kanava valmistuivat.


title: Suomen kanavat

text: 1920-luvun lopulla ruvettiin Saimaan kanavaa uusimaan leventämällä kanavaa ja korvaamalla kytkysulut uusilla suursuluilla. Työ jäi kesken sodan syttyessä ja kanava tuhoutui sodassa. Nykyinen Saimaan kanava valmistui vuonna 1968.


title: Suomen kanavat

text: Sotien jälkeen muutettiin useita kanavia nippu-uittoon paremmin soveltuviksi. Kanavia oikaistiin ja sulkujen kokoa kasvatettiin. Työt saatiin valmiiksi samoihin aikoihin uiton loppumisen kanssa. Nykyisin uittoa on enää Vuoksen vesistössä.


title: Suomen kanavat

text: Suuri osa kanavista on uusittu useaan kertaan tarpeiden muuttuessa ja aluskokojen kasvaessa; Konnuksen ja Ahkionlahden kanavat peräti kolmesti. Vanhin käytössä oleva sulkukanava on vuonna 1895 valmistunut Karvion kanava ja uusimmat vuonna 2002 valmistuneet Juankosken kanava ja Karjalankosken kanava.


title: Suomen kanavat

text: Suomen kanavat ovat muiden maiden kanaviin nähden varsin lyhyitä ja niiden tarkoituksena onkin yhdistää suuria vesistöjä toisiinsa.


title: Suomen kanavat

text: Liikennevirasto ylläpitää Vuoksen vesistön Itämereen yhdistävää Saimaan kanavaa, jossa on kahdeksan sulkua, sekä 31 sulkukanavaa, jotka yhdistävät järvialtaita. Näistä Vuoksen vesistössä on 16 sulkukanavaa, Kymijoen vesistössä 11 ja Kokemäenjoen vesistössä neljä. Suurin osa kanavista on automatisoitu itsepalvelukäytölle. Julkisilla väylillä on sulkukanavien lisäksi kuutisenkymmentä avokanavaa. Yhteensä kanavaväylästöä Suomen sisävesillä on 7 900 kilometriä.


title: Suomen kanavat

text: Saimaan kanavassa kulkee vuosittain noin 2,4 miljoonaa tonnia tavaraa, joskin kuljetusten määrä on laskenut nopeasti. Muiden kotimaisten kanavien yhteenlaskettu kuljetusmäärä on 1,2 miljoonaa tonnia. Nykyisin rahdinkuljetus on siirtynyt kanavista muualle ja kanavien suurin käyttötarkoitus on matkailussa, mutta Saimaan syväväylä on edelleen rahtialuksille tarkoitettu. Alusmäärällä mitaten vilkkain kanava on Vääksyn kanava, josta kulkee vuosittain yli 5 000 alusta. Matkustajamääriltään suurimmat kanavat ovat Vuoksen ja Kokemäenjoen vesistöissä. 2000-luvulla myös matkustajaliikenne on kääntynyt kanavilla laskuun.


title: Suomen kanavat

text: Valtaosa Suomen kanavista on nykyisin itsepalvelukäyttöisiä. Niissä sulutus tilataan ala- ja yläkanavassa olevien käyttökytkimien (köysien) avulla. Osa kanavista, lähinnä kauppamerenkulun käyttämät, on miehitettyjä. Miehitetyiltä kanavilta voidaan ohjata myös itsepalvelukanavia.


title: Suomen kanavat

text: Liikenteen ohjaus kanavilla tapahtuu liikennevalojen avulla ja tarvittaessa henkilökunnan antamin ohjein.


title: Suomen kanavat

text: Suomessa ei ole käytössä kanavia koskevia erityissäädöksiä, vaan niillä liikuttaessa noudatetaan samoja sääntöjä kuin muillakin vesiteillä. Saimaan kanavalla on omat sääntönsä.


title: Suomen kanavat

text:
Vesikulkuneuvoliikenteen molempiin suuntiin mahdollistavia kanavia
Uittoa varten rakennettuja kanavia ja virtausreittejä, jotka eivät palvele alusliikennettäJärvenlaskemista varten kaivettuja kanavia, joilla on luotu järvelle uusi virtaava lasku-uoma.Käyttö- ja talousvesien, teollisuuden prosessivesien sekä muiden vesihuoltojärjestelmien vedenottoon tehtyjä avokanavia.Voimakanavia sekä muita myllyjen ja vesivoimaloiden veden johtamiseen tehtyjä kanavia.


title: Suomen kanavat

text: Itseisarvoisesti kanavaympäristön luomiseksi ja paikan tilakokemuksen kehittämiseksi rakennettuja kanavia, jotka eivät tarjoa kulkuyhteyksiä


title: Suomen kanavat

text: Säilyneitä kanavalinjoja, joilla veden ja vesiliikenteen välittäminen on loppunut


title: Akilles Bandy

text: Porvoon Akilles on porvoolainen vuonna 1902 perustettu urheiluseura. Seuran Jääpallotoiminta alkoi vuonna 1920. SM-sarjaan Akilles nousi ensimmäistä kertaa vuonna 1933.


title: Akilles Bandy

text: Joukkueen kotikenttä on Porvoon tekojäärata kaupungin keskustassa.


title: Akilles Bandy

text: Akilles voitti ensimmäisen jääpallon suomen mestaruutensa vuonna 1981 ja toisen 1985. Seura oli yksi 1980-luvun menestyneimpiä seuroja.


title: Akilles Bandy

text:
Akilles voitti kauden 2013-2014 runkosarjan Bandyliigassa hävittyään vain kaksi ottelua ja pelattuaan yhden tasan koko runkosarjan aikana. Puolivälierissä vastaan asettui Botnia-69 Helsingistä, josta Akilles otti selvät kaksi voittoa. Ensin kotonaan 5-1 ja sitten vierasottelussa Oulunkylässä 3-6. Akilles jatkoi välieriin ja sai vastaansa JPS:n. Akilles hävisi molemmat välieräottelut ja päätyi pronssiotteluun Mikkelin Kamppareita vastaan. Pronssiottelua siirrettiin ensin puolellatoista tunnilla jään huonon kunnon vuoksi.
Ottelua pelattiin vain kaksikymmentä minuuttia, jonka jälkeen ottelu huonoista olosuhteista johtuen keskeytettiin ja pronssimitallin kohtalo ratkaistiin rangaistuslyöntikilpailulla. Akilles voitti pronssiottelun rangaistuslyönneillä 4-3 ja otti näin seurahistorian seitsemännen pronssin. Jukka Loukkolasta tuli kaudella 2013-2014 ensimmäinen porvoolainen Bandyliigan maalikuningas sitten 1930-luvun.


title: Marion Barron

text: Marion Barron (s. 28. maaliskuuta 1958) on brittiläinen näyttelijä. Hän syntyi Nigeriassa ja kasvoi lapsuutensa Dumfriesissa Skotlannissa. Hänellä on televisiorooleja 1990-luvulta sarjoissa "The Bill" ja "Screen Two" sekä "Pokka pitää", jossa hän esitti pastorin vaimoa. Marion Barronilla on mies Simon ja kaksi lasta.


title: Shaaban Bin Robert

text: Shaaban bin Robert alias Shaaban Robert (1. tammikuuta 1909 Vibamba – 22. kesäkuuta 1962 Machui) oli merkittävä tansanialainen kirjailija, runoilija ja esseisti, joka kannatti Afrikan eri traditioiden säilyttämistä. Hän syntyi Vibamban kylässä lähellä Tangaa, Saksan Itä-Afrikassa. Robertia kutsutaan muun muassa ”Swahilin hovirunoilijaksi” ja ”Swahilin isäksi”.


title: Shaaban Bin Robert

text: Robert syntyi Yao-heimoon Vibamban kylässä, noin kymmenen kilometriä Tangasta etelään, Koillis-Tansaniassa (siihen aikaan Tanganjikassa). Sukunimen Robert hänelle on mitä todennäköisimmin antanut hänen isänsä Shaabanin aloittaessa peruskoulun. Shaaban itse kirjoitti nimen toisinaan myös muodossa Roberts. Vuosina 1922–1926 Robert opiskeli Dar es Salaamissa brittiläisen siirtomaan koulujärjestelmässä.


title: Shaaban Bin Robert

text: Dar es Salaamissa sijaitsee nykyisin yläaste nimeltä Shaaban Robert Secondary School sekä katu nimeltä Shaaban Robert Road, jotka ovat nimetty hänen mukaansa.


title: Shaaban Bin Robert

text:
Valmistuttuaan koulusta Shaaban työskenteli valtion virkamiehenä useissa siirtomaavallan tehtävissä. Vuosina 1926–1944 hän työskenteli tullivirkailijana Panganissa. Tänä aikana hän tuotti myös suurimman osan kirjallisesta tuotannostaan. Vuosina 1944–1946 hän työskenteli riistaosastolla Tangan maakunnan kansliatoimikunnassa. Vuosina 1946–1952 Robert työskenteli Tangan aluetoimistossa ja vuosina 1952–1960 Tangan maanmittauslaitoksella. Hän teki töitä läheisesti Tanganyika African National Union (TANU) -puolueen ja tulevan presidentin Julius Nyereren kanssa. Useat hänen valtion viroistaan heijastuvat hänen kirjoituksissaan. Shaaban Robert palkittiin hänen elinaikanaan Margaret Wrong Memorial Prize -palkinnolla kirjallisesta työstään sekä Brittiläisen imperiumin jäsenen (MBE) kunniamerkillä.
Shaaban Bin Robert meni naimisiin kolme kertaa ja hänellä oli yhteensä kymmenen lasta. Hän kuoli 53 vuoden iässä 22. kesäkuuta 1962. Hänet haudattiin lähelle kotikyläänsä Machuihin.


title: Shaaban Bin Robert

text: Robert omisti kirjallisen uransa swahilin kielen edistämiselle ja taistelulle ihmiskunnan arvokkuudesta. Humanistina hän pyrki edistämään vapautta ja sukupuolitasa-arvoa sekä vastusti rotuun ja uskontoon perustuvaa syrjintää. Hän oli arvostettu Tansaniassa sekä kristittyjen että muslimien toimesta. Shaaban Robertin erikoinen nimi kuvaa hyvin hänen asettumista näiden kahden Tansanian valtauskonnon välimaastoon – Shaaban on islamilainen nimi ja Robert kristitty.


title: Shaaban Bin Robert

text: Shaaban Robertin tuotantoon kuuluu romaaneja sekä essee- ja runokirjoja. Osa hänen teoksistaan kuuluu peruskoulun ja kirjallisuuden tutkimuksen pakollisena luettavaan materiaaliin Tansaniassa.


title: Shaaban Bin Robert

text: Shaaban Bin Robertin mahdollisesti tunnetuin teos on "Kusadikika" (”tulla uskotuksi”), joka on vertauskuvallinen kertomus kuvitteellisesta valtiosta, jossa epäoikeudenmukaisuus tunkeutuu kaikille hallinnollisille tasoille. Teos herätti erityisen paljon huomiota, koska se julkaistiin siirtomaavallan aikana.


title: Akilles Fotboll

text: Akilles Fotboll on urheiluseura Porvoon Akilleksen jalkapallojaosto. Jalkapallo on kuulunut seuran ohjelmaan vuodesta 1907, ja Akilles on yksi Suomen vanhimmista edelleen toimivista jalkapalloseuroista.


title: Akilles Fotboll

text: Kaudella 2017 Akilles pelaa jalkapallon Nelosessa.


title: Koripallo kesäolympialaisissa 2012 – naisten turnaus

text: Naisten koripalloturnaus kesäolympialaisissa 2012 alkoi 28. heinäkuuta ja se päättyi 11. elokuuta. Olympiakultaa voitti Yhdysvallat.


text: Lindsay Whalen, Seimone Augustus, Sue Bird, Maya Moore, Angel McCoughtry, Asjha Jones, Tamika Catchings, Swin Cash, Diana Taurasi, Sylvia Fowles, Tina Charles, Candace Parker.


title: Oulun Luistinseura (jääpallo)

text: Vuonna 1880 perustettu Oulun Luistinseura on Suomen vanhin edelleen hengissä oleva jääpalloseura, tosin seuran jääpallotoiminta ei ole yhtä vanhaa. OLS:ssa jääpalloa on pelattu 1920-luvulta lähtien. Laji oli muutaman vuoden poissa seuran ohjelmasta, mutta palasi pysyvästi jo 1930-luvulla.


title: Oulun Luistinseura (jääpallo)

text: SM-sarjassa OLS pelasi ensimmäistä kertaa 1940-luvulla, mutta menestys antoi vielä odottaa itseään. Ensimmäistä kertaa OLS oli mitaleilla vuonna 1962, kun se jäi OPS:n jälkeen hopealle. 1970-luvulla OLS nousi maan suurseuraksi, se voitti ensimmäisen SM-kultansa vuonna 1970, minkä jälkeen se on vakiinnuttanut paikkansa maan huipulla. 1970-luvulta lähtien OLS:n puuttuminen mitalikolmikosta on ollut harvinaista.


title: Oulun Luistinseura (jääpallo)

text: OLS nousi ensimmäisen kerran Mestaruussarjaan jo sotavuosina ja on pysyvästi pelannut ylimmällä sarjatasolla 1950-luvun puolivälistä alkaen. OLS on yksi menestyneimmistä suomalaisista jääpalloseuroista, sillä se on voittanut SM-kultaa 16 kertaa. Seura on myös menestynyt erinomaisesti niin naisten SM-sarjassa, juniorisarjoissa kuin ikämiesten SM-kisoissakin.


title: Oulun Luistinseura (jääpallo)

text: OLS on ainoana suomalaisena seurana voittanut jääpallon seurajoukkueiden maailmancupin. Voitto tuli vuonna 1976, jolloin kilpailu kulki Dex Cupin nimellä. Seuraavana vuonna joukkue saavutti Euroopan Cupin hopeaa. Saavutuksena on Euroopan Cupin hopeaa myös vuodelta 1990 ja viisi pronssia.


title: Oulun Luistinseura (jääpallo)

text: OLS pelaa nykyisin Raksilan urheilupuistoon vuonna 1997 rakennetulla tekojääradalla. Sen virallinen nimi on Raksilan tekojääkenttä. Sitä ennen OLS:n kotikenttinä ovat toimineet Raatin stadion, sekä nykyisin kerrostalojen alle jääneet Keskuskenttä ja Tuiran kenttä. Kotiotteluita on jouduttu pelaamaan satunnaisesti myös muilla kentillä kuten vanhassa Pakkalassa tai Haaparannan Gränsvallenilla.


title: Oulun Luistinseura (jääpallo)

text: OLS on tunnettu pitkäjännitteisestä sitoutumisesta edustusjoukkueen kehitystyössä. 1980-luvun lopulla ja 1990-luvun alussa valmentajia kävi OLS:n ohjaksissa useampia, mutta muuten seuran luotsaamisesta ovat vastanneet pitkälti samat nimet. Nykyinen valmentaja Timo Tiusanen on ollut OLS:n peräsimessä jo tammikuusta 1996, jolloin hän tuli Jukka Palinsaaren ja Risto Kontturin kanssa pelastamaan kriisissä ollutta joukkuetta pudotuspeleihin. OLS:n ylivoimaisesti pitkäaikaisin ja menestynein valmentaja on ollut Reijo Karppinen, joka voitti urallaan 8 mestaruutta ja valmensi pitkälti lähes parikymmentä vuotta. Karppisen ja Tiusasen (2 kultaa) lisäksi menestysvalmentajia ovat olleet Juha Niemikorpi (2) ja Pentti Hiltunen (1).


title: Oulun Luistinseura (jääpallo)

text: OLS:n Samuli Niskasesta tuli 10. marraskuuta 2007 pelatussa ottelussa OLS - OPS ensimmäinen Bandyliigan pelaaja, joka rikkoi 1 000 tehopisteen rajan.


title: Oulun Luistinseura (jääpallo)

text: Naisten jääpallon SM-sarja oli elinvoimainen 1970- ja 1980-luvuilla noin kymmenen vuotta. OLS kuului sarjan vakiokalustoon ja ehti voittaa kolme SM-kultaa ennen sarjan lakkauttamista joukkueiden vähyyden vuoksi.


title: Tevo

text:
Tevo Oy on yksityinen suomalainen teollisuusyritys. Sen päätoimialana ovat raskaan teollisuuden koneet ja laitteet, niiden valmistus, huolto ja modernisoinnit. Yrityksen päätoimipaikka on Pohjois-Suomessa Saloisissa Raahen läheisyydessä, jossa yrityksen konepajat valmistavat koneistettuja osia teollisuuteen ja laivanrakennukseen.
Raahessa Tevo Oy valmistaa myös paperikoneen teloja ja huoltaa niitä uusissa toimitiloissa.


title: Tevo

text:
Tevo Oy valmistaa laivan potkureita Turengissa, Etelä-Suomessa. Tehdas toimii entisen sokeritehtaan tiloissa.
Potkureista suurimmat ovat halkaisijaltaan seitsemän metriä. Tehtaalla on aikomus käynnistää vuoden 2012 loppuun mennessä iso ns. karusellisorvi, jolla voidaan työstää ja sorvata aina 13m halkaisijaan asti.


title: Tevo

text: Yritys on perustettu 1974 ja työllistää tällä hetkellä 140 työntekijää.


title: José Manuel Úbeda

text: José Manuel Úbeda (n. 1760–1823) oli säveltäjä. Hän syntyi Valenciassa, Espanjassa, ja saapui vuonna 1801 Uruguayyn, jossa loi musiikillisen uransa. Hän oli myös pappi. Hänen requieminsa ("Misa para el día de difuntos", 1802) on varhaisin uruguaylainen uskonnollinen sävellys. Se on kirjoitettu neljälle lauluäänelle, huilulle ja continuolle. Teoksesta on kadonnut kaksi osaa.


Etelä-Korean naisten maahockeymaajoukkue edustaa Etelä-Koreaa naisten maahockeyn maaotteluissa. Etelä-Korea on saavuttanut kaksi olympialaisten hopeamitalia vuosilta 1988 ja 1996. Kansainvälisen lajiliiton rankingissa Etelä-Korea on sijalla yhdeksän (huhtikuu 2018).


title: Etelä-Korean naisten maahockeymaajoukkue

text: Etelä-Korea on Aasian kisojen sekä Aasian cupin menestynein naisten maahockeymaajoukkue. Aasian cupissa Etelä-Korea on ollut kuudesti mitaleilla, joista kolme on ollut kultaisia. Aasian kisoissa Etelä-Korea on saavuttanut neljä mestaruutta ja kolme hopeaa.


text: Lajin maailmanmestaruuskilpailuissa Etelä-Korean paras saavutus on pronssimitali vuodelta 1990. Vuoden 2010 kisoissa Etelä-Korea oli kuudes.


title: Segerstam

text: Segerstam on seuraavien henkilöiden sukunimi:


title: Argentiinan naisten maahockeymaajoukkue

text: Argentiinan naisten maahockeymaajoukkue edustaa Argentiinaa naisten maahockeyn maaotteluissa. Argentiina on saavuttanut neljä olympiamitalia, pronssia vuosilta 2004 ja 2008 sekä hopeaa vuodelta 2000 ja 2012. Kansainvälisen lajiliiton rankingissa Argentiina on sijalla kolme (huhtikuu 2018).


title: Argentiinan naisten maahockeymaajoukkue

text: Lajin maailmanmestaruuskilpailut Argentiina on voittanut kahdesti, vuosina 2002 sekä 2010. Hopeamitaleja on neljä (1974, 1976 ja 1994) ja pronssimitaleja kolme (1978 jaettu sijoitus Belgian kanssa, 2006 ja 2014).


title: Argentiinan naisten maahockeymaajoukkue

text: Pan-Amerikan kisoissa Argentiina on menestynein valtio. Seitsemästä turnauksesta Argentiina on voittanut kuusi, jääden vuoden 2011 kisoissa hopealle hävittyään Yhdysvalloille.


title: Luettelo VR:n kalustosta

text: Tämä on luettelo VR:n kalustosta.


title: Luettelo VR:n kalustosta

text: Lähteet:


Etelä-Afrikan naisten maahockeymaajoukkue edustaa Etelä-Afrikkaa naisten maahockeyn maaotteluissa. Etelä-Afrikan paras saavutus olympiaturnauksessa on yhdeksäs sija vuodelta 2004. Etelä-Afrikka on voittanut olympiaturnauksessa vain Kiinan (2000), Saksan (2004), Espanjan (2004) ja Uuden-Seelannin (2008). Kansainvälisen lajiliiton rankingissa Etelä-Afrikka on sijalla 14 (huhtikuu 2018).


title: Etelä-Afrikan naisten maahockeymaajoukkue

text: Lajin maailmanmestaruuskilpailuissa Etelä-Afrikan paras sijoitus on seitsemäs vuodelta 1998. Viralliset MM-kilpailut on pelattu vuodesta 1972, mutta ennen sitä järjestetyissä turnauksissa Etelä-Afrikka menestyi. Se voitti turnauksen vuonna 1956, oli hopealla yhdessä Englannin ja Australian kanssa vuonna 1952 ja saavutti pronssia vuosina 1936, 1959, 1963 ja 1967.


text: Afrikan maahockeyturnauksissa Etelä-Afrikka on menestynyt. Afrikan kisoissa naisten maahockeyturnaus oli mukana kolmesti, vuosina 1995–2003. Etelä-Afrikka voitti kaikki turnaukset. Afrikan mestaruuskilpailuissa Etelä-Afrikka on voittanut kaikki neljä turnausta vuosina 1994–2009. Ensimmäiseen turnaukseen vuonna 1990 Etelä-Afrikka ei osallistunut. Etelä-Afrikka on voittanut myös vuosien 2007 ja 2011 olympiakarsinnat.


title: Juan Arañés

text: Juan Arañés oli espanjalainen säveltäjä. Hän syntyi ennen vuotta 1600 Alcalá de Henaresissa ja kuoli mahdollisesti Roomassa noin vuonna 1649. Hän julkaisi Roomassa teoksensa "Libro segundo de tonos y villancicos" ("Tonojen ja villancicojen toinen kirja", 1624). Ensimmäinen kirja on kadonnut.


title: Rakennussuojelu

text: Rakennussuojelu on rakennetun ympäristön suojelua, jonka päämääränä on kulttuurihistoriallisesti merkittävien rakennusten ja alueellisten kokonaisuuksien suojeleminen. Sen tavoitteita ovat myös merkittävien arkkitehtien töiden turvaaminen ja eri rakennustyyppien esimerkkien säilyttäminen. Suojelun kohteena voi olla lisäksi rakennuksiin olennaisesti kuuluva kiinteä sisustus. Rakennussuojelu on osa kulttuuriperinnön ja sitä kautta myös kansallisen identiteetin suojelua.


title: Rakennussuojelu

text: Rakennuksen tai rakennetun ympäristön suojelun taustalla olevat arvot voidaan jakaa kolmeen luokkaan:


title: Rakennussuojelu

text: Jo pelkkä käyttökelpoisuus joko alkuperäiseen tai johonkin muuhun tehtävään on yleensä vahva suojelua puoltava peruste. Suomessa on vuoden 2010 laissa rakennusperinnön suojelemisesta mainittu rakennuksen merkittävyyden kriteereiksi harvinaisuus, tyypillisyys, edustavuus, alkuperäisyys, sekä historiallinen todistusvoimaisuus ja kerroksellisuus, joita kaikkia suojeltavan kohteen ei toki tarvitse täyttää. Tietämys rakennuksen historiasta, suunnittelijan pyrkimyksistä ja rakennusajankohdan kauneusihanteista vaikuttaa yleensä kohteen esteettiseen arvottamiseen, ja puhtaasti esteettiset ominaisuudet, kuten suhteiden harmonisuus tai muotojen jännitteet, saattavat jäädä vain taustalle.


title: Rakennussuojelu

text: Nykyisin uusia rakennuksia suunniteltaessa kulttuuri- ja rakennushistorialliset näkökohdat otetaan aiempaa paremmin huomioon. Rakennetun ympäristön kerroksellisuus on ymmärretty arvokkaaksi ominaisuudeksi, jota tulee myös säilyttää. Erityisen vaikeiksi rakennussuojelun kohteiksi ovat viime vuosikymmeninä nousseet sisätilat, sillä irtain kalustus on yleensä vailla lain suojaa, vaikka se olisi erityisesti suunniteltu tiettyä tilaa varten.


title: Rakennussuojelu

text: Suomalaisen rakennussuojelun historia ulottuu ainakin 1800-luvulle. Ensimmäisiä suojelukohteita olivat linnat ja keskiaikaiset kivikirkot. Nykyaikainen rakennussuojelu alkoi muotoutua 1960-luvulla, jolloin alettiin ottaa huomioon myös aluekokonaisuudet ja uudempi arkkitehtuuri. Mutta vasta 1970-luvulla vanhan rakennuskannan säilyttämisen ja kerroksellisen ympäristön arvot nousivat laajempaan tietoisuuteen, Helsingissä muun muassa Vilhelm Helanderin ja Mikael Sundmanin poleemisen teoksen "Kenen Helsinki" ansiosta.


title: Rakennussuojelu

text: Nykyisin verrattain nuoriakin kohteita voidaan katsoa niin merkittäviksi kulttuurihistoriasta kertoviksi elementeiksi, että niitä tulee suojella. Joidenkin arvioiden mukaan Suomessa on tavalla tai toisella suojeltu jopa noin 50 000 rakennusta, mutta varsinaisen rakennussuojelulain nojalla näistä oli vuoteen 2011 mennessä suojeltu vain vajaat kolme sataa. Suurin osa suojelukohteista on suojeltu rakennuskaavoilla.


title: Rakennussuojelu

text: Rakennussuojelun keskeisinä viranomaistahoina ovat museotoimi, valtion ympäristöhallinto sekä kunnat ja maakuntaliitot. Museovirasto on rakennussuojelun valtakunnallinen asiantuntijaorganisaatio. Se toimii tiiviissä vuorovaikutuksessa alueorganisaatioiden kanssa ja tarjoaa näille konsultointia. Alueellisina viranomaisina ovat elinkeino-, liikenne- ja ympäristökeskukset ja asiantuntijoina maakunta- ja paikallismuseot. Kuntatasolla rakennussuojelusta vastaavat puolestaan kaupunki- ja kuntasuunnittelijat. Alan merkittävinä kansalaistoimijoina ovat muun muassa Suomen Kotiseutuliitto, rakennustaiteen seura ja kansainväliset asiantuntijajärjestöt kuten Docomomo ja ICOMOS. Kiinteistöjen omistajat osallistuvat luonnollisesti myös rakennussuojelun suunnitteluun ja toteutukseen.


title: Rakennussuojelu

text: Rakennussuojelun asiantuntijat ovat yleensä joko taidehistorioitsijoita tai arkkitehtuurin historiaan perehtyneitä arkkitehteja. Alan korkeimman tason koulutusta annetaan yliopistojen humanistisissa tiedekunnissa, erityisesti taidehistorian ja kulttuurihistorian oppiaineissa (Helsingin, Turun ja Jyväskylän yliopisto), sekä joidenkin yliopistojen teknillisisten tiedekuntien arkkitehtiosastoilla (Aalto-yliopisto, Tampereen teknillinen yliopisto ja Oulun yliopisto). Suoraan rakennussuojeluun tai restaurointiin painottuvaa korkeakoulutusta Suomessa ei ole. Monissa ammattikorkeakouluissa tarjotaan rakennussuojeluun läheisesti liittyvän konservointialan koulutusta. Myös alemman tason ammatillisissa oppilaitoksissa järjestetään restaurointikoulutusta.


title: Rakennussuojelu

text: Jo vuonna 1964 Suomessa säädettiin rakennusperinnön suojelemisesta laki, ja siihen liittyvä asetus valtion rakennusten suojelusta annettiin vuonna 1965. Kaavasuojelua on ollut sitäkin aiemmin vuoden 1931 asemakaavalaista alkaen. Vuonna 2010 vanha rakennusperinnön suojelua koskeva laki korvattiin uudella lailla, jonka tavoitteena on ""turvata rakennetun kulttuuriympäristön ajallinen ja alueellinen monimuotoisuus, vaalia sen ominaisluonnetta ja erityispiirteitä sekä edistää sen kulttuurisesti kestävää hoitoa ja käyttöä"". Lain mukaan suojelu voi kohdistua rakennuksiin, rakennelmiin, rakennusryhmiin tai rakennettuihin alueisiin.


title: Rakennussuojelu

text: Rakennetun ympäristön suojelusta säädetään myös maankäyttö- ja rakennuslaissa, joita sovelletaan kaavoituksen yhteydessä. Asemakaavoitetulla alueella rakennusperinnön suojelulakia voidaankin yleensä soveltaa vain, jos suojelua ei voida toteuttaa kaavoituksen keinoin tai jos rakennuksella on huomattavaa valtakunnallista merkitystä. Kohteiden valtakunnallisen merkityksen arvioi yleensä Museovirasto. Muinaismuistoiksi katsottujen rakennusten suojelusta säädetään erikseen muinaismuistolaissa, ja kirkollisten rakennusten suojelusta kirkkolaissa. Valtion omistamien rakennusten suojelusta on lisäksi annettu erillinen asetus.


title: Rakennussuojelu

text: Tärkeimpiä rakennussuojelun kansainvälisiä organisaatioita ovat Yhdistyneiden kansakuntien kasvatus-, tiede- ja kulttuurijärjestö UNESCO, UNESCOn tukema kansainvälinen restaurointialan asiantuntijajärjestö ICOMOS sekä Euroopassa Euroopan neuvosto. Vanhimpia kansainvälisistä kulttuuriperintöön liittyvistä suosituksista on UNESCOn vuonna 1964 antama Venetsian julistus monumenttien suojelusta ja restauroinnista. Julistuksessa korostetaan kansainvälisten sopimusten merkitystä historiallisten rakennusten suojelua ja restaurointia koskevien periaatteiden määrittelemiseksi. Lisäksi on julkaistu runsaasti muita kansainvälisiä ohjeita ja suosituksia. Keskeinen eurooppalainen ohjeisto on vuonna 1985 allekirjoitettu Euroopan neuvoston rakennustaiteellisen perinnön suojelua koskeva Granadan yleissopimus, joka kattaa kohteet yksittäisistä rakennuksista ja rakenteista aina rakennettuihin ympäristöihin, mukaan lukien rakennusten kiinteä sisustus. Kiinteään sisustukseen luetaan rakennukseen suunniteltu sisustus, puuosat, listat, veistokset, freskot, lasimaalaukset, ja tekniset laitteistot.


title: Rakennussuojelu

text: Erkki Pystynen on kritisoinut teoksessaan "Omaisuudensuoja" rakennussuojelua omaisuudensuojan murentumisena vuonna 1984. Hänen mukaansa suojelu loukkaa omistajan omistusoikeutta, koska Museovirasto ei hanki rakennusta omistukseensa, vaan suojelee sen omistajan tahdosta riippumatta.


title: Triskele

text: Triskele on kolmesta lomittaisesta spiraalista, jaloista tai joistakin muista symboleista koostuva ornamentti, joka perustuu ympyrän jakamiseen kolmeen osaan. Sana tulee kreikan sanasta τρισκέλιον (triskelion) tai τρισκελής (triskeles) ja se tarkoittaa kolmea jalkaa; "tri" ’kolme’ ja "skelos" ’jalka’.


title: Triskele

text: Vaikka triskele on ollut symbolina useissa eri paikoissa ja eri aikakausina, se yhdistetään erityisen vahvasti kelttiläiseen taiteeseen La Tènen kulttuurissa rautakauden aikana. Pronssikauden Irlannissa kivirakennelmien seinäpintoja koristeltiin usein kolmijakokombinaatioilla. Kristinuskon piirissä triskele on Jumalan kolminaisuuden symboli. Nykyään triskele toimii Sisilian ja Mansaarten symbolina, joiden lipuista se löytyy. Nykyään sitä käyttävät symbolina myös niin sanotut uuspakanat.


title: Triskele

text: Vapaa Linux-jakelu Trisquel käyttää triskelionia projektinsa tunnuksena.


title: Girolamo Arrigo

text: Girolamo Arrigo (s. 2. huhtikuuta 1930 Palermo) on italialainen säveltäjä. Hän opiskeli konservatoriossa Palermossa ja sittemmin Deutschin johdolla Pariisissa. Hän otti varhaisessa tuotannossa Boulez-vaikutteita teoksiinsa, kuten "Shadows" ja "Infrarosso". Hän on säveltänyt lisäksi muun muassa espanjalaisen fasismin vastaisen teatterikappaleen "Orden" sekä poliittisen satiirin "Addio Garibaldi".


title: Guerrilla Girls

text: Guerrilla Girls on vuonna 1985 perustettu yhdysvaltalainen feministinen taide- ja aktivistiryhmä, joka vastustaa taiteen ja visuaalisen kulttuurin seksismiä. Ryhmä keskittyy taidemaailman sukupuoliseen epätasa-arvoon sekä rasismiin, ja se on tullut tunnetuksi esiintymisillään jäsenten anonymiteetin takaavat gorilla-naamiot päässä. Ryhmän jäsenet käyttävät kuuluisien naistaiteilijoiden nimiä pseudonyymeinä (mm. Frida Kahlo, Kathe Kollwitz, Georgia O'Keeffe). Jäsenet, jotka ovat itsekin taiteilijoita, perustelevat tarvetta tunnistamattomina pysymiseen taidemaailman pienellä koolla.


title: Guerrilla Girls

text:
Ryhmän toimintaan kuuluu esimerkiksi mainosjulisteet ja keskustelutilaisuuksien järjestäminen. Ryhmä on myös julkaissut kirjoja, jossa tilastotietojen pohjalta tuodaan esiin naisten ja ei-valkoisten pieni edustus taiteessa ja taidehistoriassa.
Guerrilla Girls on esiintynyt Suomessa vuonna 2011.


Yhdistyneen kuningaskunnan naisten maahockeymaajoukkue edustaa Yhdistynyttä kuningaskuntaa eli Isoa–Britanniaa naisten maahockeyn olympiaturnauksessa. Muissa kansainvälisissä turnauksissa Englanti, Irlanti (mukaan lukien Pohjois-Irlanti), Skotlanti ja Wales edustavat itsenäisesti. Koska Iso–Britannia osallistuu vain olympiaturnaukseen, sillä ei ole rankingsijoitusta Kansainvälisen liiton rankingissä.


title: Yhdistyneen kuningaskunnan naisten maahockeymaajoukkue

text: Ison-Britannian parhaat olympiasaavutukset ovat kultamitali vuodelta 2016 sekä pronssimitalit vuosilta 1992 ja 2012. Iso–Britannia pelasi ensimmäisen olympiaturnauksensa vuoden 1988 kisoissa.


title: József Szabó (uimari)

text: Jószef Szabó () on unkarilainen entinen uimari ja olympiavoittaja. Hän voitti vuoden 1988 kesäolympialaisissa Soulissa olympiakultaa 200 metrin rintauinnissa. Szabó osallistui Soulissa myös 200 ja 400 metrin sekauinteihin. 400 metrillä Szabó oli neljäs, jääden pronssia voittaneesta italialaisesta Stefano Battistellistä vain 14 sadasosaa. 200 metrillä Szabón sijoitus oli 23.


title: József Szabó (uimari)

text: Szabó voitti urallaan myös 200 metrin rintauinnin MM-kultaa Madridissa 1987. EM-kilpailuissa Szabó voitti kultaa ja pronssia 200 metrin rintauinnissa sekä hopeaa 400 metrin sekauinnissa. Seuratasolla Szabó edusti "Budapesti Honvéd Sportegyesület"ia.


title: Japanin naisten maahockeymaajoukkue

text: Japanin naisten maahockeymaajoukkue edustaa Japania naisten maahockeyn maaotteluissa. Japanin paras saavutus olympiaturnauksessa on kahdeksas sija vuodelta 2004. Japani on onnistunut voittamaan olympiaturnauksessa vain kolme ottelua: Espanjan vuonna 2004 ja Uuden-Seelannin vuosina 2004 ja 2008. Kansainvälisen lajiliiton rankingissa Japani on sijalla 12 (huhtikuu 2018).


title: Japanin naisten maahockeymaajoukkue

text: Lajin maailmanmestaruuskilpailuissa Japanin paras sijoitus on viides vuodelta 2006. Viralliset MM-kilpailut on pelattu vuodesta 1972, ja Japani on ollut niissä kuudesti mukana. Japani oli ensimmäinen Aasian valtio MM-kisoissa Intian jälkeen vuonna 1978.


title: Japanin naisten maahockeymaajoukkue

text: Naisten Aasian cupin Japani on voittanut vuonna 2007 ja ollut kolme kertaa kolmas (1985, 1989 ja 2004). Aasian kisojen maahockeyturnauksessa Japani on ollut mitaleilla kuusi kertaa: kolme hopeaa vuosina 1986, 1994 ja 2006 sekä kolme pronssia vuosina 1990, 2002 ja 2010.


title: Jennifer Nicole Lee

text: Jennifer Nicole Lee (s. 13. kesäkuuta 1975 Rochester, New York) on yhdysvaltalainen fitnessmalli, näyttelijä, puhuja ja kirjailija. Hän tuli tunnetuksi laihduttaessaan noin 32 kiloa (noin 70 paunaa) ja aloitettuaan uransa fitnessguruna synnytettyään kaksi lasta.


title: Jennifer Nicole Lee

text: Jennifer Nicole Siciliano syntyi Rochesterissa, New Yorkissa italialaiseen maahanmuuttajaperheeseen; perhe on sittemmin muuttanut Tennesseehen. Hän on suorittanut kandidaatintutkinnon kansainvälisistä suhteista Tennesseen yliopistosta, Knoxvillessä.


title: Jennifer Nicole Lee

text: Lee asuu Miamissa, Floridassa poikiensa Jadenin ja Dylanin sekä miehensä Edwardin kanssa.


title: Jennifer Nicole Lee

text: Lee sanoo ettei häneltä löydy minkäänlaista aikaisempaa urheilutaustaa ja hän kertookin aina kamppailleensa painonsa kanssa. Hän painoi noin 77 kiloa (noin 170 paunaa) mennessään naimisiin, minkä jälkeen molempien raskauksiensa aikana hänen painonsa jatkoi nousemistaan aina noin 90 kiloon (noin 200 paunaan) asti.


title: Jennifer Nicole Lee

text: Lee laihtui noin 32 kiloa (noin 70 paunaa), hänet kruunattiin ”Miss Bikini Amerikaksi” vuonna 1996 ja hän aloitti uransa ”fitnessguruna”. JNL, Inc. (nykyisin JNL, Inc. Worldwide) perustettiin tammikuussa 2004. Hänen kirjojaan on julkaistu niin sähköisessä kuin myös painetussa muodossa. Tämän lisäksi Lee on lanseerannut oman uimapukumalliston. Vuoteen 2012 mennessä Lee on esiintynyt 44 lehden kannessa, mukaan lukien kolme kansikuvaa Oxygen-lehdessä. Tämän lisäksi hän esiintyy myös kalenterissa nimeltä ”The Jennifer Nicole Lee Body Paint Calendar”. Lee on myös saanut roolin vuonna 2013 ilmestyvässä elokuvassa "Pain and Gain".


title: Jennifer Nicole Lee

text: Lee on nimetty Muscle & Fitness -lehden vuoden 2006 ”Ms. Muscle and Fitness”: kyseisen tittelin hän jakaa yhdessä Alicia Marien kanssa. Lee toimii myös ravintolisiä tuottavan yhtiön, Bio-Engineered Supplements and Nutrition (BSN), edustajana. Hän on esiintynyt muun muassa Inside Edition -lehdessä, "Oprah"-televisio-ohjelmassa, "The Early Show" -aamutelevisiossa, "E! Entertainment" -show’ssa, "Fox and Friends" -aamutelevisiossa sekä "Extra"-keskusteluohjelmassa.


title: Jennifer Nicole Lee

text: Vuonna 2012 CBS News nimesi Leen ”Amerikan Seksikkäimmäksi Fitness Äidiksi”.


title: Jennifer Nicole Lee

text: Lee omistaa kaksi vaatemallistoa. Rogianin julkaiseman, fitness muotikuvauksiin suunnitellun ”The Jennifer Nicole Lee Collectionin” on suunnitellut Elisabetta Rogiani. Leen oma sali- ja katumuotia sisältävä vaatemallisto tunnetaan nimellä JNL Clothing Line.


title: Jennifer Nicole Lee

text: Maaliskuussa 2011 Lee avasi ”Fitness Model Factoryn” Miamissa, Floridassa. Sen tarkoituksena on tarjota niin valo- ja videokuvausstudioiden palveluita, kuin myös meikkaus ja hiusmuotoilua sekä tietenkin valmennusta alan fitnessmalleille.


title: Jennifer Nicole Lee

text: Vuonna 2011 Yahoo Sports -sivusto nimesi Jennifer Nicole Leen yhdeksi ”kolmesta parhaasta naisesta fitneksen parissa”. Lee nimettiin myös Splash Onlinen mukaan ”parhaaksi julkisuuden fitnesstypykäksi vuonna 2011”.


title: Jennifer Nicole Lee

text: Leen tavaramerkiksi on muodostunut lause ”Strong is the new skinny”.


title: Jennifer Nicole Lee

text: Huhtikuussa vuonna 2012 useat eri lähteet raportoivat Jennifer Nicole Leen osallistuneen tulevan Pain & Gain -elokuvan kuvauksiin. Elokuvan on ohjannut Michael Bay ja pääosissa nähdään Mark Wahlberg sekä Dwayne Johnson. Leen nähtiin pukeutuneen Sun Gym -kuntosalin valmentajien paitaan. Kyseisessä elokuvassa Lee näyttelee roolia "Principle Sun Gym trainer".


title: Jennifer Nicole Lee

text: Lee on myös luonut fitnessohjelman nimeltä JNL Fusion, joka korostaa kardioliikunnan käyttöönottoa painoharjoittelun lomassa.


title: Jennifer Nicole Lee

text: Leen kertookin, että JNL Fusion on luotu hänen oman harjoitusohjelmansa pohjalta: 4 X 45 minuutin harjoittelukertaa viikossa. Harjoittelumenetelmä on suunnattu erityisesti naisille.


title: Jennifer Nicole Lee

text: Kyseinen harjoittelumenetelmä sisältää:JNL Fusion koostuu kotiharjoittelumenetelmistä sekä DVD:istä. Ohjelman noudattaminen edellyttää useiden pienten harjoitteluvälineiden käyttöä.


title: Koko maa on punainen

text: Koko maa on punainen () on vuonna 1968 julkaistu kiinalainen postimerkki. Se julkaistiin Kiinan kulttuurivallankumouksen aikana ja siinä on kuvattuna työläinen, maalainen ja sotilas, jotka kohottavat Maon "Pientä punaista kirjaa". Postimerkin arvo oli kahdeksan feniä.


title: Koko maa on punainen

text: Postimerkki on kuuluisa siihen jääneestä merkittävästä ideologisesta suunnitteluvirheestä: virheellisessä postimerkissä Taiwan, jota Kiina pitää maakuntanaan, on jätetty värittämättä punaisella.


title: Koko maa on punainen

text: Virheellinen merkki oli myynnissä alle puoli päivää. Virhe huomattiin painossa, ja siitä ilmoitettiin heti Postiministeriöön, joka määräsi merkin välittömästi myyntikieltoon ja palautettavaksi. Vain pieni osa merkeistä pääsi kiertoon. Viralliseksi syyksi merkin takaisinvetoon ilmoitettiin, että Paracel- ja Spratlysaaret puuttuivat merkin kartasta ja että Bhutanin, Burman (nyk. Myanmar) ja Mongolian vastaiset rajat oli piirretty virheellisesti.


title: Koko maa on punainen

text: Merkin suunnittelija Wang Wei Sheng sanoi pelänneensä pitkän aikaa, että häntä rangaistaisiin virheestä.


title: Koko maa on punainen

text: Yksi merkki myytiin 3,68 miljoonalla Hongkongin dollarilla (noin 322 000 euroa) hongkongilaisessa huutokaupassa vuonna 2009. Joulukuussa 2010 merkkiä myytiin huutokaupassa 31 050 Englannin punnalla (noin 37 000 euroa) ja syyskuussa 2011 747 500 Hongkongin dollarilla (noin 66 500 euroa).


title: Almost Alive...

text: Almost Alive... on saksalaisen Amon Düül II -yhtyeen studioalbumi vuodelta 1977. Musiikillisesti yhtye palaa albumilla osittain uransa alkuaikojen pelkistetympään ”jamihenkisyyteen”, mutta myös kaupallisempia 1970-luvun loppupuolen AOR-vaikutteita on havaittavissa.


title: Almost Alive...

text:
A-puoliB-puoli
sekä:


title: Pipeworks Software

text: Pipeworks Software Inc. on yhdysvaltalainen videopelikehittäjä. Se perustettiin Eugeneen Oregoniin vuonna 1999. Nykyään Pipeworks kehittää pelejä Xbox 360-, PlayStation 3-, PlayStation Portable- ja Wii-konsoleille sekä Windowsille.


title: Pipeworks Software

text: Osana Foundation 9 Entertainmentiä Pipeworks Software on Pohjois-Amerikan suurin videopelien kehittäjä. Yrityksen julkaisemia pelejä ovat esimerkiksi Wiille ja Monopoly PlayStation Portablelle. Xbox 360:lle ja PlayStation 3:lle julkaistu on yksi heidän viimeisimmistä luomuksistaan.


title: Pipeworks Software

text: Pipeworks tunnetaan Xbox- ja Xbox 360 -konsoleiden ROM-laitteistojen kehittämisestä.


title: Jambolaanit

text: Jambolaanit ("Syzygium") on yli tuhatlajinen kukkivien kasvien suku myrttikasvien heimossa. Jambolaanit ovat yleensä pienehköjä, lähinnä trooppisten sademetsäalueiden ainavihantia puita. Sukuun kuuluu useita trooppisen Aasian, Afrikan ja Australian hedelmiä, sekä maustekasveja, tunnetuimpana mausteneilikka.


title: Jambolaanit

text: Joitakin jambolaanilajeja viljellään hedelmäpuina. Tähän tarkoitukseen käytetään laajimmin malakanjambolaania, kellojambolaania, jaavanjambolaania, vesijambolaania ja rusojambolaania. Lisäksi mausteneilikkaa ("Syzygium aromaticum") viljellään maustekasvina; puun nupulla olevia kukkia käytetään kuivattuna mausteena joko jauhettuna tai sellaisenaan.


title: Jambolaanit

text: Jambolaanit ovat pieniä tai keskikokoisia ainavihantia puita tai pensaita. Soikeat ja ehytlaitaiset lehdet ovat vastakkaiset tai joskus säteittäiset. Kukinnot ovat joko oksien päädyissä tai hangoissa. Kukinnoissa on kukkia kolme tai useampia. Kukilla on yleensä 4 tai 5 terälehteä, lyhyitä verholehtiä on myös 4–5. Pitkiä heteitä on lukuisia. Hedelmä on rakenteeltaan luumarja, jossa on yksi, tai harvoin kaksi siementä.


title: Jambolaanit

text: Lajeja on noin 1100, tarkka määrä riippuu tulkinnasta. Joitakin tunnettuja ja taloudellisesti tärkeitä lajeja suomenkielisine nimineen:


title: Jambolaanit

text: Jambolaanien suvun lajeja kasvaa luonnonvaraisena Saharan eteläpuolisessa Afrikassa, Aasian trooppisilla ja subtrooppisilla alueilla, Australiassa, Uudessa-Seelannissa, Uudessa-Kaledoniassa sekä Polynesiassa.


title: John Janssen

text: John Janssen (3. maaliskuuta 1835 Keppeln – 2. heinäkuuta 1913) oli saksalaissyntyinen, Yhdysvaltain Illinoisissa toiminut roomalaiskatolinen piispa. Hänet vihittiin papiksi Altonin hiippakuntaan 19. marraskuuta 1858 ja nimitettiin Bellevillen hiippakunnan johtoon 28. helmikuuta 1888. Piispaksi konsekroinnin suoritti 25. huhtikuuta Patrick Augustine Feehan, jota avustivat John Joseph Hogan ja Louis Mary Fink.


title: John Janssen

text: Janssen kuoli 78-vuotiaana virassa.


title: Only Human

text: Only Human on saksalaisen Amon Düül II-yhtyeen albumi, joka julkaistiin vuonna 1978. Albumin julkaisun jälkeen yhtye hajosi joksikin aikaa. Albumilla yhtye muuttaa radikaalisti musiikillista suuntaansa ottamalla vaikutteita tuolloin orastavasta new wave-vaikutteisesta, kaupallisesta, syntetisaattori-voittoisesta pop-musiikista. Myös vaikutteita itämaisesta ja latinalaisesta musiikista on havaittavissa.


title: Arnaldo Clemente Canale

text: Arnaldo Clemente Canale (4. marraskuuta 1925 Buenos Aires – 30. heinäkuuta 1990) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 3. elokuuta 1952 ja nimitettiin sen vihkipiispaksi sekä Cabarsussin titulaaripiispaksi 10. kesäkuuta 1977. Piispaksi vihkiminen seurasi 13. elokuuta. Pääkonsekraattorina toimi Juan Carlos Aramburu, jota avustivat Guillermo Leaden ja Mario José Serra.


title: Arnaldo Clemente Canale

text: Canale kuoli 64-vuotiaana virassa.


title: Keenan Allen

text: Keenan Allen (s. 27. huhtikuuta 1992, Greensboro, Pohjois-Carolina) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-seura San Diego Chargersissa.


title: Keenan Allen

text: Kolmatta yliopistovuottaan aloittava Allen on yksi vuoden 2013 NFL:n varaustilaisuuden ykkösnimistä, ja häntä pidetään tilaisuuden toiseksi parhaana laitahyökkääjänä USC:n Robert Woodsin jälkeen. Halutessaan Allen voi kuitenkin jatkaa yliopistossa vielä neljännen vuoden, jolloin hän olisi varattavissa vasta vuoden 2014 varaustilaisuudessa.


title: Keenan Allen

text: Allenin velipuoli, Zach Maynard pelaa pelinrakentajana Allenin kanssa samassa joukkueessa.


title: Daniel Leo Ryan

text: Daniel Leo Ryan (28. syyskuuta 1930 Mankato, Minnesota – 31. joulukuuta 2015) oli yhdysvaltalainen roomalaiskatolinen piispa. Hänet vihittiin papiksi Joliet in Illinoisin hiippakuntaan 3. toukokuuta 1956 ja nimitettiin sen vihkipiispaksi sekä Suristan titulaaripiispaksi 14. elokuuta 1981. Piispaksi vihkiminen seurasi 30. syyskuuta. Pääkonsekraattorina toimi Joseph Leopold Imesch, jota avustivat Raymond James Vonesh ja Daniel William Kucera.


title: Daniel Leo Ryan

text: Ryan sai 22. marraskuuta 1983 nimityksen Springfield in Illinoisin piispaksi, jonka virkaan hänet asetettiin 18. tammikuuta 1984 ja jossa hän toimi, kunnes erosi tehtävistään 19. lokakuuta 1999.


title: Daniel Leo Ryan

text: Springfield in Illinoisin hiippakunnan elokuussa 2006 julkaiseman tutkimusraportin mukaan Ryan piispana toimiessaan ”osallistui sopimattomaan seksuaaliseen käytökseen ja käytti virkaansa salatakseen toimensa”.


title: Miguel Raspanti

text: Miguel Raspanti (31. toukokuuta 1904 Córdoba – 18. helmikuuta 1991) oli argentiinalainen roomalaiskatolinen piispa. Hänet vihittiin salesiaanien papiksi 8. heinäkuuta 1928 ja nimitettiin Morónin hiippakunnan johtoon 13. maaliskuuta 1957. Piispaksi konsekroinnin suoritti 12. toukokuuta Antonio José Plaza, jota avustivat Roberto José Tavella ja José Borgatti. Piispan virkaan asettaminen seurasi 30. kesäkuuta.


title: Miguel Raspanti

text: Raspanti osallistui Vatikaanin toiseen kirkolliskokoukseen ja jäi eläkkeelle 22. tammikuuta 1980.


title: Miguel Ángel Alemán Eslava

text: Miguel Angel Alemán Eslava (2. lokakuuta 1922 Buenos Aires – 11. maaliskuuta 1992) oli argentiinalainen roomalaiskatolinen piispa. Hänet vihittiin salesiaanien papiksi 26. lokakuuta 1950 ja nimitettiin Viedman hiippakunnan vihkipiispaksi sekä Puppin titulaaripiispaksi 8. huhtikuuta 1968. Piispaksi vihkiminen seurasi 29. kesäkuuta. Pääkonsekraattorina toimi José Borgatti, jota avustivat Jorge Mayer ja Mauricio Eugenio Magliano.


title: Miguel Ángel Alemán Eslava

text: Alemán Eslava sai 5. huhtikuuta 1975 nimityksen Río Gallegosin piispaksi, jona hän toimi, kunnes kuoli 69-vuotiaana virassa.


title: Mauricio Eugenio Magliano

text: Mauricio Eugenio Magliano (22. tammikuuta 1920 San Isidro – 31. toukokuuta 1974) oli argentiinalainen roomalaiskatolinen piispa. Hänet vihittiin salesiaanien papiksi 28. syyskuuta 1948 ja nimitettiin Río Gallegosin hiippakunnan johtoon 12. kesäkuuta 1961. Piispaksi vihkiminen seurasi 10. syyskuuta. Pääkonsekraattorina toimi Antonio Caggiano, jota avustivat Miguel Raspanti ja Carlos Mariano Pérez Eslava. Magliano asetettiin virkaansa 1. lokakuuta.


title: Mauricio Eugenio Magliano

text: Magliano osallistui Vatikaanin toiseen kirkolliskokoukseen ja kuoli 54-vuotiaana virassa.


title: Barkevious Mingo

text: Barkevious Levon Mingo (s. 4. lokakuuta 1990 Belle Glade, Florida) on yhdysvaltalainen amerikkalaisen jalkapallon pelaaja, pelipaikaltaan puolustuksen tukimies. Hän edustaa NFL-liigassa pelaavaa Indianapolis Coltsia.


title: Barkevious Mingo

text: Kolme vuotta Louisianan osavaltionyliopistossa yliopistojalkapalloa pelannut Mingo oli yksi vuoden ykkösnimistä, ja häntä pidettiin mahdollisena top 5 -varauksena, yhdessä LSU:n toisen puolustuksen linjamiehen, Sam Montgomeryn kanssa. Cleveland Browns varasi hänet lopulta tilaisuuden kuudentena pelaajana.


title: Barkevious Mingo

text: Mingo on puolustuksen linjamieheksi poikkeuksellisen nopea, ja hän on juossut 40 jaardia parhaimmillaan 4,5 sekunnissa.


title: Francis Chan

text: Francis Chan (25. heinäkuuta 1913 Singapore – 20. joulukuuta 1967) oli malesialainen roomalaiskatolinen piispa. Hänet vihittiin papiksi 4. joulukuuta 1939 ja nimitettiin Penangin hiippakunnan johtoon 25. helmikuuta 1955. Piispaksi konsekroinnin suoritti 28. elokuuta Martin Lucas, jota avustivat Victor Bazin ja Louis-August Chorin. Chan osallistui Vatikaanin toiseen kirkolliskokoukseen ja kuoli 54-vuotiaana virassa.


title: Louisianan osavaltionyliopisto

text: Louisianan osavaltionyliopisto (lyhennetään LSU) on julkinen yliopisto Baton Rougessa, Louisianan osavaltiossa Yhdysvalloissa. Yliopisto on perustettu vuonna 1860, ja vuonna 2011 siellä opiskeli lähes 29 000 opiskelijaa.


title: Louisianan osavaltionyliopisto

text: NCAA:n alaisessa yliopistourheilussa yliopistoa edustavat LSU Tigersin nimellä kulkevat joukkueet. Vahva edustus yliopistolla on perinteisesti ollut etenkin amerikkalaisessa jalkapallossa, jonka kotikentälle Tiger Stadiumille mahtuu parhaimmillaan 92 542 katsojaa.


title: Louis-August Chorin

text: Louis-August Chorin (17. heinäkuuta 1888 Alençon – 29. huhtikuuta 1965) oli ranskalainen roomalaiskatolinen piispa. Hänet vihittiin La Société des Missions Etrangères'n papiksi 29. syyskuuta 1912 ja nimitettiin Bangkokin apostoliseksi vikaariksi sekä Polystyluksen titulaaripiispaksi 10. heinäkuuta 1947. Piispaksi konsekroinnin suoritti 5. lokakuuta Octave-Louis Pasquet, jota avustivat Charles-Joseph Lemaire ja Paul Raymond-Marie-Marcel Piquet.


title: Louis-August Chorin

text: Chorin kuoli 76-vuotiaana virassa.


title: The Afghan Whigs

text: Afghan Whigs on yhdysvaltalainen rock-yhtye Cincinnatista, Ohioosta. Alun perin yhtye oli aktiivinen vuodesta 1986 vuoteen 2001, mutta se teki myöhemmin comebackin. Yhtyeen ollessa huipullaan ydinjäsenet olivat Greg Dulli (laulu, rytmikitara), Rick McCollum (soolokitara) ja John Curley (basso), kuten myös rumpalit Steve Earle ja Michael Horrigan. Yhtye oli 1990-luvun vaihtoehtorockin kärkinimiä, lähennellessä grunge-liikettä, mutta kuitenkin lopulta murtaen sen. Yhtyeen esikuvia olivat muun muassa The Replacements, Dinosaur Jr. ja Mudhoney. The Afghan Whigsistä tuli kriitikoiden ylistämä rockyhtye 1990-luvun alussa ja yksi amerikkalaisen indie undergroundin pioneereistä saaden levy-yhtiöiden tuen puolelleen.


title: The Afghan Whigs

text: Yhtye sai myös kannatusta Rolling Stone -lehdeltä. Yhtyeen albumit kuten vuoden 1993 "Gentlemen" sijoittuivat kriitikoiden äänetyksissä parhaiden albumien joukkoon 1990-luvulla. Yhtyeen laulaja Greg Dulli on saanut mainetta pahamaineisena rock-keulahahmona hänen provokatiivisen käytöksen vuoksi ja tummasävytteisistä sanoituksista.


title: The Afghan Whigs

text: Vaikka Dulli väitti useasti haastatteluissa, että The Afghan Whigs ei ikinä palaisi konserttilavoille heidän hajoamisensa jälkeen 2001, niin silti yhtye ilmoitti vuonna 2012 tekevänsä comebackin.


title: My World (EP)

text: My World on kanadalaisen laulajan Justin Bieberin ensimmäinen EP-levy, joka julkaistiin 17. marraskuuta 2009. Se on Bieberin kaksiosaisen esikoisalbumin ensimmäinen puolisko. Albumin toinen puolisko "My World 2.0" julkaistiin maaliskuussa 2010. "My World" sai kriitikoilta myönteisiä arvosteluja ja se sijoittui parhaimmillaan viidenneksi Yhdysvaltain "Billboard" 200 -albumilistalla. Yhdysvalloissa albumia myytiin 137 000 kappaletta sen julkaisua seuranneen viikon aikana.


title: My World (EP)

text: Justin Bieber on ensimmäinen sooloartisti, joka on saanut neljä singleä "Billboard" Hot 100 -musiikkilistan 40 parhaan joukkoon ennen esikoisalbumin julkaisua.


title: My World (EP)

text: Bieber aloitti musiikkiuransa YouTubesta, jonne hän ja hänen äitinsä olivat ladanneet videoita Bieberin musiikkiesityksistä sukulaisten ja ystävien katseltavaksi. Hänen suosionsa sivustolla alkoi kasvaa, jolloin hänen tuleva managerinsa Scooter Braun otti häneen yhteyttä. Braun lennätti Bieberin Atlantaan, jossa tämä lauloi rap-artisti Usherille. Lokakuussa 2008 Bieber kiinnitettiin levy-yhtiö Island Recordsiin. Usher esitteli Bieberin musiikkiteollisuudelle huhtikuussa 2009, jolloin hän kuvaili Bieberiä muun muassa ”nuoreksi ilmiöksi”.


title: My World (EP)

text: Musiikillisesti "My World" yhdistelee R&B:tä ja popmusiikkia ja levyn tyyliä on verrattu muun muassa Chris Browniin.


title: My World (EP)

text: Bonuskappaleet"My World" on saanut pääosin myönteisiä arvosteluja. Arvosteluja kokoava verkkosivusto Metacritic on antanut albumille pisteet 65/100. Musiikkilehti "Billboardin" arvostelussa EP-levyn kappaleita kutsuttiin poikamaisiksi, mutta myös aikuismaisiksi. "Allmusic" puolestaan vertasi levyn kappaleita nuoremman Chris Brownin ja Ne-Yon tuotantoon. "Washington Postin" toimittaja totesi 15-vuotiaan Bieberin näyttävän Zac Efronilta ja kuulostavan Justin Timberlakelta. Hän piti Bieberiä lupaavana uutena artistina, mutta kritisoi joidenkin kappaleiden liiallista Auto-Tunen käyttöä.


title: Skandaali tyttökoulussa

text: Skandaali tyttökoulussa on Edvin Laineen ohjaama elokuva vuodelta 1960. Robert Kiljanderin alkuperäisessä näytelmässä "Sanny Kortmanin koulu" (1902) ei ollut minkäänlaista skandaalia, ja se tapahtui tiiviisti opettajienhuoneessa. Käsikirjoittaja laajensi tarinaa ja liimasi siihen kohtauksia, jotka toivat siihen eloa, Edvin Laineen mukaan saumattomaksi kokonaisuudeksi.


title: Skandaali tyttökoulussa

text: Teatterikoulussa vielä opiskellut Rose-Marie Precht näyttelee ensimmäisessä elokuvaroolissaan. Mukana on paljon muitakin nuoria näyttelijänalkuja, teatterikoulun oppilaita, kuten Esko Salminen, Elina Salo ja Liisa Roine.


title: Skandaali tyttökoulussa

text: Aikalaisarvioissa elokuvaan suhtauduttiin melko myönteisesti. Serp eli Seere Salminen saa kiitosta käsikirjoittajana Paula Talaskiveltä (Helsingin Sanomat). Esko Elstelä (Päivän Sanomat) huomauttaa, ettei ohjaaja Edvin Laine ole lajityypissä parhaimmillaan, eivätkä käsikirjoittajan ja ohjaajan näkemykset siten aina kohtaa.


title: Skandaali tyttökoulussa

text: Televisioesityksen yhteydessä eräs kriitikko antoi arviokseen: "herttainen viehättävä ajankuva 1800-luvun lopun suomalaisesta koulumaailmasta".


title: Milan Biševac

text: Milan Biševac (s. 31. elokuuta 1983 Kosovska Mitrovica, Jugoslavia) on serbialainen jalkapalloilija, pelipaikaltaan puolustaja. Hän edustaa Ranskan Ligue 1:n Olympique Lyonnais'ta.


title: Milan Biševac

text: Biševac aloitti pelaajauransa belgradilaisessa FK BASKissa vuonna 2001. Hän edusti uransa alkuvuodet pienempiä serbialaisjoukkueita, kunnes siirtyi kesällä 2004 maan suurseuraan Punaiseen tähteen. Seuran paidassa hän juhli kahta maan mestaruutta, vaikkei kuulunutkaan avauskokoonpanon vakiokasvoihin.


title: Milan Biševac

text: Kauden 2006/07 jälkeen Biševac jätti kotimaansa kentät siirtyen Ranskaan RC Lensiin. Ensimmäisellä kaudella vastuu jäi vähäiseksi, mutta kausi 2007/08 toi serbialaistopparille läpimurron Ranskassa. Kauden jälkeen hän siirtyi Valenciennesiin, jossa pelasi joukkueen runkotopparina kolmen kauden aikana sadassa liigaottelussa.


title: Milan Biševac

text: Kesällä 2011 Biševac siirtyi Paris Saint-Germainiin. PSG:n qatarilaisomistajien uusien hankintojen myötä Biševacin rooli seurassa pieneni ja kesällä 2012 hän siirtyi Olympique Lyoniin.


title: Milan Biševac

text: Serbian maajoukkueessa Biševac debytoi vuonna 2006.


title: Billy Kincaid

text: Billy Kincaid on homopornonäyttelijä, joka on esiintynyt muun muassa Falcon Studiosille. Hän voitti vuonna 2000 Grabby-palkinnon parhaasta ryhmäkohtauksesta ("Best Group Scene") elokuvassa "Out of Athens 1". Samasta elokuvasta ja samassa kategoriassa hän voitti vuonna 2001 Gay Erotic Video -palkinnon. Hän on 173-senttinen.


title: Igor Grabovski

text: Igor Vladimirovitš Grabovski (; s. 2. syyskuuta 1941) on Neuvostoliittoa edustanut vesipalloilija. Hän kilpaili vuoden 1964 kesäolympialaisissa Tokiossa ja sai siellä joukkueineen pronssia.


title: Rūta Meilutytė

text: Rūta Meilutytė (s. 19. maaliskuuta 1997 Kaunas) on liettualainen uimari ja olympiavoittaja. Hän käy Plymouth Collegea, edustaa Plymouth Leander -seuraa ja häntä valmentaa Jon Rudd.


title: Rūta Meilutytė

text: Meilutytė sai Euroopan nuorten olympiafestivaaleilla Trabzonissa 2011 kultaa 100 metrin rintauinnissa, hopeaa 50 metrin vapaauinnissa ja pronssia 100 metrin vapaauinnissa. Hän paransi Lontoon vuoden 2012 olympialaisten 100 metrin rintauinnin alkuerissä omaa ennätystään lähes kaksi sekuntia aikaan 1.05,56, jolla oli alkuerien nopein. Välierissä hän oli nopein uudella Euroopan ennätysajalla 1.05,21. Matkan finaalissa Meilutytė kukisti hallitsevan olympiavoittajan Rebecca Sonin kahdeksalla sekunnin sadasosalla ja otti olympiakultaa ajalla 1.05,47. Meilutytėn kulta oli Liettuan ensimmäinen olympiamitali uinnissa itsenäistymisen jälkeen ja samalla hänestä tuli maan historian neljäs olympiavoittaja.


title: Rūta Meilutytė

text: Meilutytė saavutti lyhyen radan MM-kilpailuissa Istanbulissa 2012 kultaa 50 metrin rintauinnissa ajalla 29,44 ja 100 metrin rintauinnissa ajalla 1.03,52 sekä hopeaa 100 metrin sekauinnissa ajalla 58,79.


title: Rūta Meilutytė

text: Barcelonan pitkän radan MM-kilpailuissa 2013 Meilutytė paransi välierissä 100 metrin rintauinnin maailmanennätystä 0,1 sekunnilla aikaan 1.04,35. Loppukilpailun hän voitti ajalla 1.04,42. 50 metrin rintauinnissa hän ui välierissä maailmanennätyksen 29,48 ja sai finaalissa hopeaa ajalla 29,59. Saman vuoden Herningin lyhyen radan EM-kilpailuissa hän voitti 50 metrin rintauinnin ajalla 29,10, 100 metrin rintauinnin ajalla 1.02,92 ja 100 metrin sekauinnin ajalla 57,68. 50 metrin rintauinnissa hän nousi jälkikäteen voittajaksi kun alkuperäinen voittaja Julija Jefimova hylättiin dopingin takia.


title: Rūta Meilutytė

text: Meilutytė voitti pitkän radan Euroopan-mestaruuden 50 metrin rintauinnissa Berliinissä 2014 ajalla 29,89. Saman vuoden Dohan lyhyen radan MM-kilpailuissa hän voitti 50 metrin rintauinnin ajalla 28,84 ja sijoittui toiseksi 100 metrin rintauinnissa. Kazanin MM-kilpailuissa 2015 hän sai hopeaa 100 metrin rintauinnissa ajalla 1.06,36 ja sijoittui neljänneksi 50 metrin rintauinnissa. Hän voitti 100 metrin rintauinnin Euroopan-mestaruuden Lontoossa 2016 ajalla 1.06,17. Rio de Janeiron olympialaisissa 2016 Meilutytė sijoittui 100 metrin rintauninnissa seitsemänneksi.


title: Rūta Meilutytė

text: Meilutytė sijoittui neljänneksi niin 50 metrin kuin 100 metrinkin rintauinnissa Budapestin pitkän radan MM-kilpailuissa 2017. Hän voitti joulukuussa 2017 lyhyen radan EM-kilpailuissa Kööpenhaminassa kultaa 50 metrin rintauinnissa ja 100 metrin rintauinnissa. Glasgow'n pitkän radan EM-kilpailuissa 2018 hän sai 100 metrin rintauinnissa hopeaa. Saman vuoden Hangzhoun lyhyen radan MM-kilpailuissa hän oli 50 metrin rintauinnissa toinen ajalla 29,38


title: Elenia

text: Elenia-konserniin kuuluvat sähköverkkoyhtiö Elenia Oy, lämmitysratkaisuja tarjoava Elenia Lämpö Oy asiakaspalvelu, energia-alan palveluita tuottava Elenia Palvelut Oy ja rahoitusyhtiö Elenia Finance Oyj.


title: Elenia

text: Yhtiö osti vuonna 2012 ruotsalaisen Vattenfallin sähkönjakelu- ja lämpöliiketoiminnat Suomessa.


title: Elenia

text: Joulukuussa 2017 Elenian omistajat, Goldman Sachs, 3i ja Ilmarinen myivät omistuksensa Allianzille, Macquarie Infrastructure and Real Assetsille ja Valtion Eläkerahastolle.


title: Elenia

text: Elenia Oy on sähköverkkoyhtiö, joka palvelee 420 000 kotitalous-, yritys- ja yhteiskunta-asiakasta yli sadan kunnan alueella Päijät- ja Kanta-Hämeessä, Pirkanmaalla, Keski-Suomessa sekä Etelä- ja Pohjois-Pohjanmaalla. Elenia huolehtii sähköverkon toimivuudesta ja uudistamisesta sekä rakentaa sähköverkkoa ja -liittymiä kumppaniyhtiöidensä kanssa. Yhtiö mittaa asiakkaidensa sähkönkulutuksen ja toimittaa energiatiedot sähkönmyyjille. Elenia on toiseksi suurin Suomen noin 80 verkkoyhtiöstä Sähköverkkoa yhtiöllä on 68 900 km. Elenia on vuodesta 2009 lähtien rakentanut ainoastaan maakaapeloitua sähköverkkoa. Elenian sähköverkkojen maakaapelointiaste oli vuoden 2016 lopussa 38 %.


title: Elenia

text: Lämmitysratkaisuja tarjoava Elenia Lämpö Oy on Elenia Oy:n tytäryhtiö. Elenia Lämmöllä on lähes 5 000 asiakassopimusta ja noin 85 000 loppukäyttäjää. Elenia Lämpö tuottaa kaukolämpöä ja sähköä sekä myy ja jakelee kaukolämpöä ja maakaasua. Elenia Lämmön toiminta-aluetta ovat Häme, Keski-Suomi, Pohjois-Pohjanmaa ja Heinola. Suomessa on noin 200 kaukolämpöyhtiötä, joista suurin osa on kuntien omistamia. Elenia Lämpö on toiseksi suurin yksityinen kaukolämmön myyjä. Elenia Lämpö tuottaa kaukolämpöä pääasiassa kotimaisilla polttoaineilla, puulla ja turpeella. Biopolttoaineiden osuus vuonna 2016 oli 68 % ja polttoaineiden kotimaisuusaste 86 %.


title: Elenia

text: Lähde: Elenian vuosikertomus 2016 (http://www.elenia.com/fi/vuosikertomukset)


title: Elenia

text: Sähköverkko


title: Georges Varkey Puthiyakulangara

text: Georges Varkey Puthiyakulangara (s. 26. tammikuuta 1953) on intialaissyntyinen, Madagaskarilla toimiva roomalaiskatolinen piispa. Hänet vihittiin papiksi Chikmagalurin hiippakuntaan 31. toukokuuta 1982 ja nimitettiin Port-Bergén hiippakunnan koadjuuttoripiispaksi 24. marraskuuta 2008. Piispaksi vihkiminen seurasi 24. toukokuuta 2009. Pääkonsekraattorina toimi Armand Gaétan Razafindratandra, jota avustivat Armand Toasy ja Augustine Kasujja.


title: Kellojambolaani

text: Kellojambolaani ("Syzygium samarangense") on myrttikasvien heimoon ja jambolaanien sukuun kuuluva ainavihanta hedelmäpuu. Sitä viljellään trooppisella vyöhykkeellä lähinnä hedelmiensä vuoksi, mutta myös koristepuuna.


title: Kellojambolaani

text: Kellojambolaani on pienehkö ainavihanta puu, jolla on yleensä monihaarainen ja mutkainen runko. Runko haaroittuu usein jo läheltä tyveä, ja puu on usein leveämpi kuin se on korkea. Se kasvaa parhaimmillaan noin 15 metriä korkeaksi ja 50 senttimetrin paksuiseksi rungon läpimitaltaan.


title: Kellojambolaani

text: Soikeat tai pitkänpyöreät lehdet ovat 10–25 senttimetriä pitkät, 5–8 senttimetriä leveät ja vastakkaiset. Ne ovat tyvestään kapeita tai pyöristyneitä ja kärjestään tylppiä tai hieman teräviä. Lehdet ovat sulkasuonisia. Lehtiruoti on alle neljä millimetriä pitkä.


title: Kellojambolaani

text: Kukinnot ovat rakenteeltaan viuhkoja ja kasvavat versojen kärjissä tai lehtihangoissa. Kukinnossa on noin 3–30 kellertävänvalkoista kukkaa. Kukat ovat noin 3–4 senttimetriä halkaisijaltaan. Kukissa on 4 pyöreähköä 10–15 millimetriä pitkää terälehteä, ja lukuisia jopa 3 senttimetriä pitkiä heteitä. Hedelmät kypsyvät alueesta riippuen maalis- ja elokuun välillä.


title: Kellojambolaani

text: Hedelmä on muodoltaan päärynämäinen, noin 4–6 senttimetriä pitkä marja. Sen hyvin ohut kuori on kiiltävä ja hieman vahapintainen. Kuoren väri vaihtelee vihertävän valkoisesta kirkkaanpunaiseen. Hedelmän sisällä on luonnossa yksi tai kaksi suurehkoa siementä, viljelyhedelmissä tosin ei usein ole ollenkaan siemeniä. Läpikuultava hedelmämalto on kellertävän tai vihertävän valkoista ja tuoksuvaa. Hedelmä on maultaan varsin mieto ja makea.


title: Kellojambolaani

text: Laji on kotoperäinen Malaijien saaristossa sekä Andamaanien ja Nikobaarien saaristossa. Kellojambolaanit kasvavat luonnostaan kosteissa trooppisissa alankometsissä, korkeintaan 1 220 metrin korkeudessa. Puu ei menesty kuivassa maaperässä.


title: Kellojambolaani

text: Hedelmät ovat syötäviä, ja siemenettömät hedelmät syödään yleensä kokonaan kuorineen. Hedelmää käytetään laajalti varsinkin Kaakkois-Aasiassa. Se syödään usein sellaisenaan, mutta sitä käytetään myös salaatteihin ja säilykkeisiin. Indonesiassa siitä on perinteisesti valmistettu asinania suolavedessä säilömällä.


title: Kellojambolaani

text: Kellojambolaanin hedelmiä on käytetty ihmisravinnoksi tuhansia vuosia. Kasvi tuotiin Malaijien saaristosta Filippiineille, ja mantereiseen Kaakkois-Aasiaan jo esihistoriallisella ajalla. Nykyään se on erittäin laajalti viljelty lähes kaikkialla trooppisessa Aasiassa. Sitä viljellään vähemmän muualla tropiikissa, lähinnä koristekasvina.


title: Kellojambolaani

text: Puuta lisätään usein kasvullisesti. Sitä voi kasvattaa siemenestäkin, mutta siemen kuivuu ja kuolee varsin nopeasti, sen jälkeen kun se on poistettu hedelmästään, eikä sitä voida varastoida pitkiä aikoja. Lisäksi monet viljelyssä olevat puut eivät tuota ollenkaan siemeniä.


title: Kellojambolaani

text: Kellojambolaani kuuluu jambolaanien yli tuhatlajiseen sukuun, myrttikasvien alaheimossa "Syzygieae". Kellojambolaani on toisinaan luokiteltu myös sukuun "Eugenia" nimillä "Eugenia javanica" ja "Eugenia mananquil", sekä sukuun "Jambosa", jota ei nykyisin pidetä omana sukunaan vaan jambolaanien ("Syzygium") synonyyminä. Useita muitakin jambolaaneja viljellään hedelmäpuina.


title: Yves-Georges-René Ramousse

text: Yves-Georges-René Ramousse (s. 23. helmikuuta 1928 Sembadel) on ranskalaissyntyinen Kambodžassa uransa luonut roomalaiskatolinen piispa. Hänet vihittiin La Société des Missions Etrangères'n papiksi 4. huhtikuuta 1953 ja nimitettiin Phnom-Penhin apostoliseksi vikaariksi sekä Pisitan titulaaripiispaksi 12. marraskuuta 1962. Piispaksi vihkiminen seurasi 24. helmikuuta 1963. Pääkonsekraattorina toimi Gustave-André-Ferdinand Raballand, jota avustivat Henri-Marie-Ernest-Désiré Pinault ja Jean-Pierre-Georges Dozolme.


title: Yves-Georges-René Ramousse

text: Ramousse osallistui Vatikaanin toiseen kirkolliskokoukseen. Hän erosi tehtävistään apostolisena vikaarina 30. huhtikuuta 1976, mutta sai nimityksen jälleen samaan virkaan 6. heinäkuuta 1992. Hän toimi Phnom-Penhin apostolisena vikaarina, kunnes erosi tehtävistään 14. huhtikuuta 2001.


title: Karusellisorvi

text: Karusellisorvi on metallintyöstökone, jossa yksinkertaisimmillaan suoritetaan lastuavaa työstöä kuten kärkisorvissa: pakkaan kiinnitetty kappale pyörii oman akselinsa ympäri, ja erilaisilla terillä aineen pinnasta poistetaan materiaalia lastuamalla.


title: Karusellisorvi

text:
Poiketen tavallisesta sorvista, karusellisorvin pyörivä pakka on asennettu vaakasuuntaan, ja sorvattava kappale pyörii pystyakselinsa ympäri.
Tällöin pakkaa kohti liikkuva Z-akseli kulkee pystysuunnassa ja X-akseli vaakasuunnassa.
Tämä mahdollistaa suurien ja painavien kappaleiden sorvauksen: karusellisorvien pyörähdyshalkaisijat alkavat 1200 mm:stä ja isoimmat karusellisorvit kykenevät työstämään yli 20-metrisiä kappaleita.
Suuri lattiatasolla pyörivä pakka juontaakin nimityksen "karusellisorvi" (englanniksi Vertical Turret Lathe, VTL).


title: Karusellisorvi

text: Kuten muutkin työstökoneet, CNC-ohjaus on näissäkin sorveissa arkipäivää. Se mahdollistaa myös metallintyöstön jyrsimällä. Tällöin lisävarusteisiin kuuluu jyrsinpää. Koneessa on siis vähintään kolme CNC-ohjattua akselia: X-, Z- ja C-akseli. Sorvin normaalisti pyörivä pakka ottaa CNC-koordinaatistossa nimityksen C-akseli, jota käytetään kulmapaikoittavana akselina, kun X- ja Z-akselit huolehtivat lineaarileikkauksesta käyttäen tavanomaisia interpolaatiotyökiertoja.


title: Karusellisorvi

text: Tyypillisiä kappaleita sorveille ovat erilaiset laakeriholkit ja laipat, isoimmilla sorveilla laivojen potkurit ja suulakkeet ja isoimmat koneistukset ovat voimalaitostekniikkaa sekä off-shore -laitteistojen osia.


title: Karusellisorvi

text:
Suomessa ei ole työstökonevalmistusta. Isoimmat karusellisorvit valmistetaan Kiinassa, Venäjällä ja USA:ssa. Jotkut yritykset ostavat ja kunnostavat vanhojen koneiden runkoja, jolloin ne modernisoidaan uudella sähkö- ja CNC-tekniikalla.
Isoin tällainen projekti on tekeillä TEVO Oy:n potkuritehtaalla Turengissa. 1970-luvun neuvostovalmisteinen Kolomna-karusellisorvi rakennetaan käytännöllisesti kokonaan uudestaan. Koneen alkuperäinen pyörähdyshalkaisija on 10 metriä, ja työstökappaleen massa voi olla 200 000 kg. Työstettävä kappale voi olla niin ikään viisi metriä korkea. Pelkkä koneen pakka painaa 125 000kg, ja se pyörii hydrostaattisen öljykalvon varassa. Koneen oma massa on 600 000 kg.
Koneeseen tulee CNC-ohjaus ja molemminpuoliset jyrsinpäät.


title: Joe Landon

text: Joe Landon (s. 26. kesäkuuta 1976), joka on esiintynyt myös nimellä Brian, on homopornonäyttelijä. Hän esiintyi pornoelokuvissa vuosina 1997–2004. Hän on saanut useita tunnustuksia, joiden joukossa on kolme Grabby-palkintoa vuosilta 1999–2002.


title: Boris Popov

text: Boris Nikititš Popov (; s. 21. maaliskuuta 1941) on Neuvostoliittoa edustanut entinen vesipalloilija. Hän kilpaili vuoden 1964 kesäolympialaisissa Tokiossa ja kuului siellä pronssia saaneeseen joukkueeseen.


title: Augustine Kasujja

text: Augustine Kasujja (s. 26. huhtikuuta 1946) on ugandalainen roomalaiskatolinen arkkipiispa, joka on luonut uran kirkkonsa diplomaattisissa tehtävissä. Hänet vihki papiksi Kampalan arkkihiippakuntaan Paavali VI, ja hän sai 26. toukokuuta 1998 nimitykset Caesarea in Numidian titulaariarkkipiispaksi sekä apostoliseksi nuntiukseksi Algeriaan ja Tunisiaan.


title: Augustine Kasujja

text: Kasujjan konsekroi piispaksi 22. elokuuta 1998 Emmanuel Wamala, jota avustivat Carlo Maria Viganò ja Paul Lokiru Kalanda. 22. huhtikuuta 2004 Kasujja sai nimityksen apostoliseksi nuntiukseksi Madagaskarille ja Seychelleille. Lisäksi hänet nimitettiin apostoliseksi delegaatiksi Komoreille.


title: Augustine Kasujja

text: 9. kesäkuuta 2004 Kasujja sai lisäksi nimityksen apostoliseksi nuntiukseksi Mauritiukselle. 2. helmikuuta 2010 hänet nimitettiin apostoliseksi nuntiukseksi Nigeriaan.


title: Antonysamy Susairaj

text: Isä Antonysamy Susairaj (s. 28. joulukuuta 1951) on intialaissyntyinen roomalaiskatolinen pappi. Hänet vihittiin La Société des Missions Etrangères'n papiksi 27. toukokuuta 1978. Hän sai 16. heinäkuuta 1997 nimityksen Kompong-Chamin apostoliseksi hallitsijaksi Kambodžaan, sitten 27. toukokuuta 2000 prefektiksi.


title: Vokrug sveta

text: Vokrug sveta () on vanhin yhä ilmestyvä venäläinen aikakauslehti.


title: Olivier Schmitthaeusler

text: Olivier Schmitthaeusler (s. 26. kesäkuuta 1970 Strasbourg) on ranskalainen roomalaiskatolinen piispa. Hänet vihittiin La Société des Missions Etrangères'n papiksi 28. kesäkuuta 1998 ja nimitettiin kambodžalaisen Phnom-Penhin apostoliseksi koadjuuttorivikaariksi sekä Catabum Castran titulaaripiispaksi 24. joulukuuta 2009. Piispaksi vihkiminen seurasi 20. maaliskuuta 2010. Pääkonsekraattorina toimi Emile Jean Marie Henri Joseph Destombes, jota avustivat Salvatore Pennacchio ja Christian George Nicolas Kratz. Schmitthaeuslerista tuli 1. lokakuuta 2010 Phnom-Penhin apostolinen vikaari.


title: Karlo

text: Karlo voi tarkoittaa seuraavia asioita tai henkilöitä:


title: Karlo (nimi)

text: Karlo (, ) on miehen etunimi. Tässä muodossa se on käytössä ainakin Kroatiassa, jonkin verran Suomessakin. Samaa alkuperää ovat yleisemmät suomalaiset nimet Kaarlo, Kaarle ja Kalle. Suomessa nimi Karlo on 1900-luvun alusta vuoden 2009 loppuun mennessä annettu 115 henkilölle. Suomen Karloilla ei heidän vähäisen määränsä vuoksi ole omaa virallista nimipäivää, mutta muut samaa alkuperää olevat nimet ovat kalenterissa 28. tammikuuta.